Kuvitellaanko, että ollaan postikortissa?: 2009-01\nKävin päivällä uimassa. Hyvin jaksoi tunnin uida. Ja huomenna on varmasti hartiat jumissa. Ostin 10 kerran kortin halliin, niin tuleepahan sitten käytyä useamminkin.\nOltiin myös käymässä mummulla ja pappalla. Mari ja Mirjami serkut oli sattunut myös paikalle, ja veljeni kihlattunsa kanssa tuli hetki meidän jälkeen. Puhetta siis riitti, kun ollaan kaikki melko äänekkäitä. Kotimatkalla ajoin Filmtownin kautta ja vuokrasin pari leffaa. Niitä alan kohta katsomaan, eväänä porkkanatikut ja dippi.\nLähettänyt Suvi klo 20:35 0 kommenttia\nKäytiin katsomassa veljen kihlatun kanssa Twilight. Näin sen nyt toiseen kertaan, ja aivan yhtä hyvältä se nyt näytti (sekä elokuva että Pattinson). Vähän kyllä ärsytti takana istuvat tytöt, jotka puhui koko ajan. Toinen kyseli toiselta juonesta lähes tauotta, ei ilmeisesti ollut lukenut kirjaa ollenkaan. Voi kyllä olla, että olis vähän hankala pysyä mukana, jos sitä ei olis tullut luettua. No, jokatapauksessa hyvä elokuvailta.\nKuvat Vanity Fairin sivuilta.\nLähettänyt Suvi klo 21:17 0 kommenttia\nLähettänyt Suvi klo 11:00 2 kommenttia\nSain Juanitalta tällaisen valokuvahaasteen.\nKuva on vuodelta 2006 mummun ja pappan pihalta. Poika (kuvassa 2½ vuotta) maalaa pappan tekemää polkutraktorin peräkärryä valkoiseksi. Tuo kesä oli aivan älyttömän kuuma ja kuiva, kuten nurmikosta huomaa. Ihan täydellinen kesä mulle.\nHaastan tähän nyt mukaan Marin ja Laizan.\nLähettänyt Suvi klo 17:55 0 kommenttia\nKävin eilen jumpalla, ja loppuvenytyksen aikana tajusin, että olen ihan jumissa ja ehkä suomen kankein ihminen. Hain kotimatkalla ystävältä syvävenytys-kirjan. Jospa siitä olis jotain apua, kun muistais joka ilta hetken venytellä.\nMeillä käy roskakuski jokatoinen keskiviikko. Jättää komiat jäljet hankeen. Hienoa työtä hekin tekevät.\nLähettänyt Suvi klo 09:56 1 kommenttia\nKesää ja kesän sateita odotellessa. Nyt on pakko tyytyä tähän talveen ja yrittää nauttia siitä vielä muutama kuukausi. Kuvat viimekesän pihatelttailuista.\nLähettänyt Suvi klo 10:41 0 kommenttia\nTänään on ollut kyllä hyvä päivä. Olen saanut vähän vaatehuonetta siivottu, ja järjesteellyt kirpputorille vietäviä vaatteita. Kävin reippaalla kävelylenkillä. Ja tein vielä oikein hyvää broileri-aurajuusto-persikka ruokaa. Enkä ole sortunut mihinkään ylimääräisiin herkkuihin. Nyt lapset vielä nukkumaan ja itse nojatuoliin viltin alle Angelia katsomaan.\nLähettänyt Suvi klo 20:48 2 kommenttia\nVietettiin taas hauska ilta ystävien kanssa. Tehtiin herkullista sushia ja paistettiin iso läjä vohveleita. Molemmat maistui oiken herkullisilta. Illanpäätteeks katsottiin elokuva. Serkkuni oli lainannut töistä videotykin, joten elokuvaa oli erittäin miellyttävä katsoa.\nIllan elokuvana oli Speed Racer vuodelta 2008. Ohjaajana Larry ja Andy Wachowski ja pääosissa Emile Hirsch, Christina Ricci ja Matthew Fox. Visuaalisesti erittäin hieno elokuva. Paljon värejä ja kuvioita. Juoni ei ollut mikään erityinen, mutta eihän sen aina tarvikkaan olla. Hyviä näytteljöitä ja kaunista kuvaa on aina ilo katsoa.\nLähettänyt Suvi klo 10:29 2 kommenttia\nTänään olis yhden uuden kirpparin avajaiset. Tai oikeastaan se vain muutti kaupungin keskustaan. Ennen se oli ihan surkea paikka, jospa muuton myötä paranis hiukan tarjonta. Aion siis sen käydä katsomassa läpi. Samalla reissulla käyn kuntosalilla, kun siinä ihan vieressä kerta on. Illalla olis kiva katsoa pitkästäaikaa joku hyvä elokuva.\nJa tässä vielä taivaskuvia viimekesältä arkistojen kätköistä.\nLähettänyt Suvi klo 09:54 4 kommenttia\nTalo siivottu. Kaupassa käyty. Toivotettu Thaimaan matkailijat tervetulleeksi takaisin kotiin. Käyty kampaajalla. Illalla jatkuu Angel-sarjan töllötys. Menossa kakkoskausi. Siinäpä se.\nLähettänyt Suvi klo 18:48 3 kommenttia\nTänään mikään ei ole onnistunu. Tietokone on reistaillu koko päivän. Jumpassa ei meinannut jaksaa mitään. Ja suihkussa käydessä shampoopullokin suorastaan vittuili mulle.\nSelasin koneelta läpi valokuvia, joita aion kehittää. (Vai onko se enään kehittämistä?) Löysin mukavaia kuvia viime kesältä. Ne vähän piristi tätä muuten niin typerää päivää.\nKuvat on otettu aivan kesäkuun alussa Vattajalla. Rannalla ei vielä ole paljon kuljettu, ja kaikki talvenaikana meren kuljettamat roskat on vielä näkyvissä.\nLähettänyt Suvi klo 20:33 3 kommenttia\nTänään ollaan oltu koko päivä mummulla ja pappalla. Täti ja Isi tulivat myös käymään siellä töiden jälkeen. Mukava päivä. Kudoin siellä itselleni harmaat ranteenlämmittimet. Mummu oli saanut kauniin tulilatvan veljeltään synttärilahjaksi. Kukat on kuin pieniä vaaleanpunaisia ruusuja.\nLähettänyt Suvi klo 19:11 1 kommenttia\nNäin viimeyönä kaikesta violetista unta. Mitähän tämäki oikein tarkottaa. (Vai johtuukohan vain edellisten kuvien taustasta.) No, se uni oli jokatapauksessa hyvää.\nLähettänyt Suvi klo 10:12 0 kommenttia\nTänään on ollu harmaa päivä. Niin vaatteissa kuin päässäni. Tuntuu, että ei ole heränny koko päivään, vieläkään. Käytiin silti tytön kanssa kirpparilla, samalla reissulla, kun hänellä oli puheterapia.\nIllalla sain itseni raahattua jumppaan. Siellä ei jostain ihme syystä ollut kuin seitsemän minun lisäkseni, joten sai tosi henkilökohtaista ohjausta. Nyt olo on ihan rättipoikkiväsyny. Taidan keittää teetä ja alan katsomaan Angelia, kunhan lapset menee ensin nukkumaan.\nPaita- Zara (Pariisista)\nHame- Vero Moda\nSain haasteen Mikaelalta. Vaikka olen kyllä tehnyt vasta samanlaisen, niin koitan keksiä lisää asioita minusta.\n1. Käyn kuntosalilla/jumpassa 3 kertaa viikossa. Olen tehnyt niin kahden vuoden ajan. Ennen joulua pidin 3kk tauon (ja sen kyllä huomaa vaatteiden kireydestä), koska kyllästyin touhuun ihan täysin. Nyt on taas intoa.\n2. Mulla ei ole lähes koskaan jano. Saatan illalla huomata, että en ole juonut kokopäivänä muuta kuin ruoan kans maitoa. Yritänkin pitää vesipulloa kotona aina lähettyvillä, että huomaisin juoda.\n3. Lemppari tv-sarjani on Buffy the vampire salyer ja Frendit. Olin ennen tosi ennakkoluuloinen Buffyä kohtaan, mutta serkkuni näytti/pakotti katsomaan pari jaksoa (Hush ja Something Blue) ja ihastuin sarjaan heti. Katsoin viime keväänä kaikki tuotantokaudet peräjälkeen noin kahdessa kuukaudessa. Suosikki hahmo on Spike.\n4. Osaan tehdä remonttihommia. Tapetoida, asentaa laminaattia, rakentaa puutavarasta jne. Minä olen meidän perheessä yleensä se, joka asentaa lamput ja tekee remonttihommat. Toki mies on apuna pyydettäessä, ja hän laittaa aina katto/lattilistat (koska inhoan sitä hommaa).\n5. Luulen, että olen syntynyt oikesti jonnekkin Etelä- tai Keski-Eurooppaan. Ja on tapahtunut virhe, kun minut on laitettu syntymään näin pohjoiseen.\n6. Pelkään pimeää.\nHaastan Marin, SnowFairyn ja Juanitan. En haasta nyt enempää, koska tämä näyttää kirtäneen jo lähes kaikilla.\nLähettänyt Suvi klo 14:11 4 kommenttia\nEilen vietettiin hauskuuspäivää ystävien kanssa. Ja samalla juhlittiin vähän synttäreitäni. Sain serkultani tämän ihanan paidan lahjaksi. Paras juttu paidassa on se, että serkkuni on itse painanut kuvion selkäpuolelle. Paita on ihana.\nNeule- Folia (uniikki painatus)\nAjatuksena oli askarrella jonkinlaiset kirjat, joten käytiin niihin etsiskelemässä tarvikkeita kaupungilta. Käytiin myös syömässä kiinalaisessa ravintolassa. Ja kyllä oli herkullista.\nKotimatkalla kierrettiin vielä Anttilan kautta. Löysin Buffyn 2. tuotantokauden hintaan 24€. Enään puuttuu ykkös kausi hyllystä. Päätön ratsumies oli myös halvalla, joten seki piti ostaa. Ja levyalesta löytyi Musen Hullabaloo (4€).\nPikkukaupasta napattiin vielä herkkuja mukaan ja mentiin serkkuni asunnolle askartelemaan. Aivan ei saatu kirjoja valmiiksi, joten toinenkin mukava askartelupäivä on tiedossa. Oli oikein mukava päivä taas.\nLähettänyt Suvi klo 11:49 7 kommenttia\nTämä ylin kuva on ollut ajatuksissani jo lähes koko talven. Äiti ja minä rakkaimman lapsuudenkodin pihalla. Siinä on jotenki karu tunnelma. Kuvasin albumista muutaman muunkin kuvan.\nOhtakarissa tai Vattajalla merenjäällä.\nRivitalolla asuttiin kun oli noin 2-4 vuotias. Lunta näyttää riittävän, toisin kun tänätalvena.\nKomiat on varusteet, punanen takki ja kengät.\nKaikki kuvat on isäni ottamia.\nLähettänyt Suvi klo 10:57 4 kommenttia\nJuhlittiin eilen synttäreitäni, jotka on siis oikeasti tänään. Veljeni toi Käpykakun ja juotiin kahvit sen kera. Eipä sitä kummemin tarvi juhlia. Lahjaksi ostin itselleni tuon aiemmin esittelemäni takin.\nIllalla olis kyllä kiva katsoa jotain hyvää elokuvaa. En vain nyt keksi millään mikä se olis. Ja tuntuu, että mikään ei nyt kelpaa. Hyllyssä odottais kyllä Angelin ja Veronica Marsin ensimmäiset kaudet, joten voisin alkaa jompaakumpaa katsomaan nyt.\nKäväsin kirpparilla samalla kun kävin kaupassa. Mukaan tarttui kaksi taulunkehystä, kuusi haarukkaa ja tytölle kolme paitaa. Hintaa kaikilla yhteensä alle 10€.\nLähettänyt Suvi klo 18:13 5 kommenttia\nOstin eilen itselleni kesäksi nahkatakin. Se on Only merkkinen, harmaa ja aitoa nahkaa. Toivottavasti kestää kauan. Hintaa oli 90€. Mutta saimpahan semmoisen kun halusin.\nAlehyllystä löysin Vero Modan harmaan hameen (6€).\nTämä objectin musta mekko oli myös alessa (11€), samoin kuin Pieces merkkinen aitoa nahkaa oleva jättilaukku (16€). Kuvissa vilkkuvat kengät löytyi H&M-alesta. Noita tuskin tulen koskaan käyttämään, ennemminkin jalassani on Converset. Mutta löytyypähän nyt kaapista korkokengät tarpeen vaatiessa.\nLähettänyt Suvi klo 13:02 1 kommenttia\nKäytiin tänään päivällä lasten kanssa mummulla ja pappalla. Matkaa sinne kertyy eestaas 60 km. Ja tuosta yhteensä tunnin ajasta nautin kovasti. Ensinnäkin tykkään autolla ajamisesta, se on tosi rentouttavaa. (Ei siis tietenkään silloin, kun on joku lumimyrsky tai vastaava.) Ja silloin voi päästää ajatukset lentämään. On jännä miten ne sinkoilee pääkopassa sinnetänne ja aivan mitensattuu. Tietenki automatkan parhaimpiin puoliin kuuluu hyvä kuunneltava, joko levyltä tai radiokanavata (YleX).\nKävin myös vaatekaupassa. Kuvia huomenna siltä reissulta.\nLähettänyt Suvi klo 19:52 2 kommenttia\nPoika kerhoon - kirppari - tytön puheterapia - posti - poika kerhosta - kauppa - taas posti - kotia syömään - hikijumppa - ja loppuilta löhöilyä. Siinä siis tämä Tiistai menikin.\nLähettänyt Suvi klo 19:44 0 kommenttia\nKävin äsken katsomassa elokuvan Australia. Pääosassa Hugh Jackman ja Nicole Kidman. Visuaalisesti erittäin kaunis elokuva ja myös tarina oli kaunis. Ja vaikka elokuva oli tehty lähes kolmetuntiseksi, ei mielestäni siinä ollut mitään ylimääräistä. Elokuva sai aikaan niin kylmiäväreitä kuin kyyneleitäkin, ja molempia hyvässä mielessä. Ehdottomasti suosittelen katsomaan, ja vielä teatterissa jos siihen on mahdollisuus.\nKuvat on täältä ja täältä.\nLähettänyt Suvi klo 22:28 4 kommenttia


Bosch tuo autoihin tekoälyn - Konepörssi.com\nBosch luo aivot tulevaisuuden autoille. Berliinissä järjestettävässä kansainvälisessä Bosch ConnectedWorld 2017 -tapahtumassa Bosch esittelee koneoppimisen menetelmiä soveltavan, tekoälyllä varustetun tietokoneen, joka voi ohjata auton itsenäisesti monimutkaistenkin liikennetilanteiden läpi – myös sellaisten, jotka ovat autolle uusia. ”Opetamme auton navigoimaan liikenteessä itsenäisesti”, sanoo Boschin pääjohtaja Volkmar Denner.\nAutot käyttävät jo nyt Boschin antureita ympäristönsä seuraamiseen. Tekoälyn avulla auto voi myös tulkita keräämäänsä dataa ja tehdä ennusteita muiden tienkäyttäjien liikkeistä. ”Automatisoitu ajaminen lisää liikenneturvallisuutta. Tekoäly on kehityksessä ratkaisevan tärkeässä roolissa. Teemme autoista älykkäitä”, Denner jatkaa. Tekoälyä kehittäessään Bosch tekee yhteistyötä yhdysvaltalaisen teknologiayhtiö Nvidian kanssa. Nvidia toimittaa Boschille sirun, joka tallentaa koneoppimisen avulla muodostetut algoritmit. Tekoälyllä varustettujen autojen tuotannon odotetaan alkavan viimeistään ensi vuosikymmenen alussa.\nIlman kuljettajaa ajavat autot osaksi jokapäiväistä elämää 2020-luvulla\nBoschin tekoälyllä varustettu tietokone tunnistaa jalankulkijat ja pyöräilijät sekä esimerkiksi sen, että autot, joiden vilkku on päällä, vaihtavat muita todennäköisemmin kaistaa. Tekoälyn avulla auto voi arvioida monimutkaisia liikennetilanteita ja mukauttaa oman ajamisensa niiden mukaan. Tietokone tallentaa kaiken oppimansa keinotekoiseen neuroverkkoon. Tällä hetkellä asiantuntijat arvioivat tiedon tarkkuutta laboratorio-olosuhteissa. Teillä suoritetun lisätestauksen myötä keinotekoisesti luodut osaamisrakenteet voidaan siirtää päivityksen avulla muihinkin tekoälyllä varustettuihin tietokoneisiin.\n”Haluamme, että automatisoitu ajaminen on mahdollista kaikissa tilanteissa. Ilman kuljettajaa ajavat autot tulevat olemaan osa jokapäiväistä elämää niinkin aikaisin kuin jo ensi vuosikymmenellä. Bosch kehittää automatisoitua ajamista sen kaikilla osa-alueilla. Tähtäämme johtavaan rooliin myös tekoälyn saralla”, Denner sanoo.\nDennerin mukaan tekoälyllä tulee jatkossa olemaan keskeinen rooli kaikilla Boschin liiketoiminta-alueilla: ”Vain kymmenen vuoden kuluttua tulee olemaan lähes mahdotonta kuvitella Boschin tuote, johon ei liittyisi jonkinlaista tekoälyä. Tekoälyä on tuolloin joko itse tuotteissa, tai sitä on hyödynnetty niiden valmistamiseen.”\nBoschin uusi tekoälykeskus, Bosch Center for Artificial Intelligence (BCAI) aloitti toimintansa vuoden 2017 alussa. Keskuksen tavoitteena on kehittää yhtiön tekoälyyn liittyvää asiantuntemusta. Yhtiö investoi keskuksen kehittämiseen ja laajentamiseen lähivuosina noin 300 miljoonaa euroa.\nTurvallista tietojen jakamista ja omistamista\nBosch ConnectedWorld 2017 -avauspuheenvuorossaan Denner nosti esiin muitakin innovatiivisia tekniikoita, jotka avaavat Boschille uusia liiketoiminta-alueita. Tekoälyn ja pilvipalveluiden ohella yksi niistä on blockchain-teknologia, jonka ansiosta data liikkuu verkossa anonyymisti ja turvallisesti. Blockchain perustuu eräänlaiseen hajautettuun tietokantaan, joka tekee tietojen väärentämisen mahdottomaksi. Samalla järjestelmän käyttäjät ovat vähemmän riippuvaisia yksittäisistä datakeskuksista.\nBoschin ja TÜV:in yhteistyö estää matkamittarin lukeman väärentämisen\nYksi blockchain-teknologian käytännön sovelluskohde liittyy matkamittarin lukemien väärentämisen estämiseen. Pelkästään Saksassa matkamittareiden manipulointi aiheuttaa noin kuuden miljardin euron vahingot. Boschin ja saksalaisen varmennelaitoksen TÜV Rheinlandin ajatuksena on taistella ilmiötä vastaan digitaalisella lokikirjalla, jonka tiedot jaetaan samanaikaisesti usealle tietokoneelle. Auton omistajat voivat tarkistaa todelliset mittarilukemat milloin tahansa älypuhelinsovelluksen avulla. Autoa myytäessä järjestelmästä saatava todistus takaa lukemien oikeellisuuden.\nBosch verkottaa auton korjaamon kanssa\nÄlykkäästi verkottuneet ratkaisut muuttavat päivittäistä elämäämme lukuisin eri tavoin. Yksi esimerkki siitä ovat auton korjaamokäynnit: mikäli auton ikkunaan lennähtää pikkukivi rikkoen sen, korjaamo saa tapahtuneesta automaattisen ilmoituksen pilvipalvelun kautta ja voi valmistautua tekemään tarvittavat korjaukset. Auton saapuessa korjaamolle korvaava osa odottaa valmiina ja mekaanikko voi suoriutua työstään nopeasti lisätyn todellisuuden laseja apunaan käyttäen. Kun kuljettaja selviää korjauksesta nopealla kertakäynnillä, säästyy sekä aikaa että rahaa.\nBerliinissä 15.–16.3. järjestettävä Bosch ConnectedWorld 2017 on yksi maailman suurimmista esineiden internetiä käsittelevistä konferensseista. Nyt neljättä kertaa järjestettävässä tapahtumassa kuullaan noin 130 puhujaa ja sinne odotetaan noin 2 700 osallistujaa. Tapahtuman hackathonissa noin 500 ohjelmoijaa, startupien edustajaa ja suunnittelijaa jakavat kokemuksia ja ideoita verkottuneesta liikkumisesta, teollisuudesta ja rakentamisesta. Tapahtuman yhteydessä järjestettävässä näyttelyssä voi tutustua yli 80 näytteilleasettajan innovatiivisiin verkottuneisiin ratkaisuihin.\nBosch at CES 2017 – Connected Mobility


Itämeri ja linnut hyötyvät uusista Natura-alueista - ePressi\nItämeri ja linnut hyötyvät uusista Natura-alueista\nYmpäristöministeriö esittää parannuksia Itämeren ja lintualueiden suojeluun. Luonnonsuojeluliiton mielestä esitys on oikeansuuntainen, mutta vielä riittämätön.\nSuomen Itämeren Natura 2000 -suojelualueverkostoon lisätään alueita vedenalaisten luontotyyppien ja merilintujen kartoitusten perusteella. Hangon Tulliniemen, Saaristomeren ja Kustavin Södra Sandbäckin alueita laajennetaan, ministeriö esittää.\nLisäksi Espoon Matalajärven ja Siuntionjoen suojeluperusteisiin lisätään linnut. Matalajärvi on Uudenmaan parhaita lintujärviä. Siuntionjoki on tärkeä uhanalaisille lajeille. Samalla monien muiden Natura-alueiden laji- ja luontotyyppitietoja päivitetään uusien havaintojen ja tutkimusten tasalle.\n"Esitys on oikeansuuntainen, mutta riittämätön", sanoo Suomen luonnonsuojeluliiton erityisasiantuntija Tapani Veistola.\n"Esimerkiksi kaikki kansainvälisesti tärkeät lintualueet pitäisi lisätä lintudirektiivikohteiksi. Nyt niistä puuttuvat esimerkiksi Uudeltamaalta monille eteläisille vesilinnuille tärkeä Espoon Suomenoja sekä Espoon–Helsingin matalikot, jotka ovat allien tärkeä muutto- ja talvehtimisalue."\nNatura 2000 on Euroopan unionin luonnonsuojelualueverkosto. Se perustuu lintu- ja luontodirektiiveihin. Suurin osa Suomen Natura-alueista alueista on pohjoisessa. Etelä-Suomen maa-alueista on suojeltu Naturassa vain pari-kolme prosenttia. Etelä-Suomen suojelualueverkostoa on tarpeen kehittää muillakin keinoilla. Kiireisintä olisi palauttaa ensi viikon budjettiriihessä METSO-metsiensuojeluohjelmalle siltä hallitusohjelmassa leikattuja rahoja.\nKaikista Naturan muutoksista voi sanoa jokainen maanomistaja, kansalainen ja järjestö mielipiteensä ympäristöhallinnolle syyskuussa. Lisätietoja tulee syyskuussa ympäristöministeriön verkkosivuille ym.fi/Natura2000kuuleminen\nLiitteenä kuva Hangon Tulliniemestä. Kuva: Mikael Kilpi\nPaloma Hannonen, suojeluasiantuntija, puhelin 050 532 3219\nPäivi Lundvall, toiminnanjohtaja, puhelin 040 184 3636\nTapani Veistola, erityisasiantuntija, puhelin 0400 615 530


Vladimir Gel’man – Nyky-Venäjä muistuttaa Neuvostoliiton viimeisiä vuosikymmeniä | Helsingin yliopisto\nVladimir Gel’man – Nyky-Venäjä muistuttaa Neuvostoliiton viimeisiä vuosikymmeniä\nVenäjän vallanpitäjät pelkäävät kritiikkiä, vaikka heidän ei tarvitsisi. Toisinajattelijoiden pääsyä ääneen rajoitetaan. Itsenäisen ajattelun pelko johti myös painostukseen Pietarin Eurooppalaisen yliopistoa kohtaan, uskoo siellä pitkän uran tehnyt professori.\nVoi sanoa, että uusi Venäjän politiikan professori Vladimir Gel’man siirtyi Helsingin yliopistoon oikealla hetkellä – hänen pitkäaikainen työnantajansa, Pietarin Eurooppalainen yliopisto on juuri menettänyt opetuslupansa eikä voi järjestää opetusta tavalliseen tapaan.\nLuvan perumisen virallinen syy ovat lukuisat pienet puutteet rakennusten tarkastuksissa – ikkunoita on vaihdettu ja seiniä siirretty ilman lupia ja niin edespäin – mutta todellinen syy on Gel’manin mukaan vallanpitäjien pelko.\n"Valtaa pitävät pelkäävät asemansa puolesta"\n— He eivät pidä siitä, että ihmisiä opetetaan ajattelemaan itsenäisesti. Valtaa pitävät pelkäävät asemansa puolesta, vaikka minusta heidän pelkonsa on kyllä liioiteltua, Gel’man toteaa.\nTässä Venäjä muistuttaa Neuvostoliiton viimeisiä vuosikymmeniä. Valtaa pitävät tietävät kansan olevan tyytymätöntä, mutta yrittävät estää kriittisiä ääniä nousemasta esiin.\nGel’manin siirtymisessä Helsingin yliopistoon ei kuitenkaan ole kyse paosta. Hän vietti vuodet 2012–2017 Helsingin yliopistossa osana Finland Distinquished Professor -ohjelmaa ja halusi jäädä. Eurooppalaisen yliopiston vaikeudet osuivat samaan kohtaan sattumalta.\nGel’man on ennenkin ollut oikeassa paikassa oikeaan aikaan. Sverdlovin tehtaalla insinöörinä työskennellyt Gel’man kiinnostui politiikan tutkimuksesta 1990-luvun alun mullistuksissa. Ala kaipasi tutkijoita, koska kriittistä politiikan tutkimusta ei Neuvostoliitossa ollut.\nGel’man väitteli 1998 Venäjän politiikan kehityksestä. Auktoritatiivisten voimien nousu oli nähtävissä jo silloin.\n— 1990-luvun Venäjältä puuttui järjestys. Ja kuten tutkija Adam Przeworski on todennut, koska mikä tahansa järjestys on parempi kuin mikä tahansa epäjärjestys, mikä tahansa järjestys perustetaan. Niinpä Vladimir Putinin oli mahdollista saada kansan tuki.\nGel’man tutkii edelleen entisten Neuvostoliiton osien poliittista muutosta. Juuri nyt hänellä on menossa vertaileva tutkimus siitä, miten yhteiskunnan eri osien hallinto on alueella kehittynyt.\n— Esimerkiksi finanssisektoria hallinnoidaan nykyään aika tarkkaan – 1990-luvun kaaoksen ei haluta toistuvan.\nToisaalta esimerkiksi sosiaali- ja terveyssektorin sääntelyn kehittäminen on nähty selvästi vähemmän kiireisenä.\nTutkimuksessaan Gel’man aikoo vertailla Venäjää, Georgiaa ja Ukrainaa. Näistä Georgia on pääosin tiukimmin hallinnoitu, kun taas Ukraina heikoimmin.\n— Ukrainassa sääntely on rakentunut selvästi hitaimmin. Vallanpitäjät ovat keskittyneet kamppailemaan keskenään, eivätkä asiat ole edistyneet.


TEKSTI: Juho-Eeli Tuori ja Diego Felgueroso\nLiikuimme vuorokauden ajan kahden (ja puolen) valtio-oppia\nopiskelevan diletantin matkassa. Houreilevat keskustelut maan ja\ntodella matalan kynnyksen välillä eivät kelluneet analogiassa, mutta\nainakin saimme selville sen, mitä todellinen sivistys on.\nDiletantti 1: Vittu mikä viikonloppu.\nDiletantti 2: No mitä?\nDiletantti 1: Sain perjantaina vihdoin Pelastakaa cityhauvat ry:ltä tilaamani koiran kotiin. Annoine sille nimeksi Weberin Max ja tatuoin lauantaina kännissä vasempaan pakaraan ”jos toisel on yks mun pitää saada kaks”. Frendi ehotti koiran nimeks Lippmania mut mä oon aina vieroksunut elitismiä…\nDiletantti 2: Joo, peput on kyl tosi kivoja. Tosin viimesillä Median järjestämillä sitseillä menin kymmenen jallushotin jälkeen mongertamaan viestinnän pääaineopiskelijoille jotain ”medium is the message” -läppää, mut mun pää oli niin syvällä omassa perseessä et puheen kuulotaajuus ei ihan riittäny kurkottumaan osallistuvan demokratian ideaaleihin.\nDiletantti 1: Apua. Noh, paremmillekin sattuu. Ihan näin sivuhuomiona, kiitän suuresti itseäni siitä et en opiskele viestintää. Asiastaan näennäiskiinnostuneita professoreja rakastelemassa omia sivistyssanojaan, aina joku liian reipas maalainen kertomassa kuinka mielenkiintosia nää aiheet on, teoriaa ilman todellista heijastuspintaa tulevaisuuden työelämään. Kuka sellasta jaksais?\nDiletantti 2: § Jep, onneks meillä ei oo tollasta.\nDiletantti 1: Muutenki väsyttää nää perinteiset arvoarvostelmat. Lääkis, oikis…. mikä on järkevä perustelu et niitä ennen ei vois tulla esim. valtsika? Ainakin ku mä hetken\naikaa kiipesin ja pääsin taiteellisten hierarkioitteni huipulle tajusin et hei kauppis, just sä epävarma espoolainen kokoa liian pienessä poolopaidassa, Porthanian pyöröoviin saattaa törmätä.\nDiletantti 2: Puhuin tästä aiheesta kerran mun teekkarifrendin kanssa ja se luuli olleensa naseva, kun se sano et “yhdet hoitaa potilaitaan, toiset ylläpitää ja kehittää\nsuomalaista oikeusjärjestelmää samalla kun kolmannet oppii käyttämään sanaa “diskurssi” oikein”.\nDiletantti 1: Jos unohdetaan hetkeks teekkareiden lapsellinen huumorintaju ja puhutaan asioista niiden oikeilla nimillä, niin musta nää meiän kahdenväliset diskurssit on oiva esimerkki siitä, mitä vuorovaikutuksen kautta oppiminen teettää.”\nDiletantin puolikas: HEI SÄ KÄYTÄT TOTA TERMIÄ\nVÄÄRIN DISKURSSI TARKOITTAA LAAJEMMASSA\nDiletantti 1: En tiiä opinko koskaan et ainoa legitiimi tapa osallistua yhteiskunnallisiin tilaisuuksiin on Facebookissa. Istuin eilen Tiedekulmassa kaikkien Esperi Caresta karanneiden vanhusten seurassa kuunnellen, kun joku Vartiainen Jennin ja Juhanan väliltä sössötti inhimillisistä aktivointitoimista. Samalla mä vaan tuijotin mun nenästä valuvaa räkää ja mietin, voiko sekä nuolasta että tipahtaa.\nDiletantti 2: Törmäsin siellä kerran johonki ajatushautomoon, missä Politiikasta-lehden asiantuntija kulutti ekat kolkyt sekkaa kertomalla kuinka “liberalismin yhdistäminen kapitalistiseen talouteen ei ole historiallisesti täysin ongelmatonta”. Sit tuli vähän kiusallinen olo, ku se käytti loppuajan itsensä tyydyttämiseen.\nDiletantti 1: No hei, on se sit Versace Henrik tai politiikan tutkija, tärkeintä ei oo substanssi vaan substanssin kehystys.\nDiletantti 2: Niinpä. Oma ajattelu on anyways aika suhteellinen käsite. Tänä aamuna pelästyin tosi pahasti, kun huomasin mun journalistisen tutkan muuttuneen Jair Bolsonaroks. Ylitin liuottaa Jartsaa helvettiin pesemällä sitä populismissa, autoritäärisyydessä ja äärioikeiston nousussa, mut ei siit mitään tullu. Jartsa muuttu vaan referaatiks Hesarin ulkomaansivuista.\nDiletantti 1: Mua häiritsee “meidän pöytä” -hokeman ympärillä vallitseva ilmapiiri. Tästä kulttuurista heijastuvan sitsipöytänationalismin ja muiden pöytien toiseuttamisen sivuuttaminen soijapoikien pelleilynä on musta vähintäänkin vastuutonta.\nDiletantti 2: Oon täysin samaa mieltä. Tässäkontekstissa yksittäinen pöytä näyttäytyy perverssinä, sisäänpäinkääntyneenä pienoisvaltiona. Osallistujien jakautuessa fuksi- ja sikapöytiin näiden “pienoisvaltioiden” välillä manifestoituvaa vallan epätasaista kasautumista on mahdoton olla huomaamatta.\nDiletantti 1: Ihanaa et säkin näät ajankohtaisten ilmiöiden luonteen ikään kuin ylhäältä päin ja kykenet ajattelemaan laatikon ulkopuolelta.\nDiletantti 1: Ooks funtsinu et näin post-modernin\nindividualismin aikakaudella kuviteltu yhteisöllisyys on kyl tosi tärkeetä. Aina kun mietin Jemeniä mä pääsen liikuttumaan mun omasta myötätunnosta.\nDiletantti 2: Myötätunnosta puheen ollen: muistan sen ainoan kerran, kun todellisuus iski särön mun omiin harhoihin. Palefacen sanoja muunnellen, Punavuori-Suomi\nei oo yhtenäinen.\nDiletantti 1: Voi ei, kärsitkö vielä 612-marssin jättämistä traumaperäisen stressihäiriön oireista?\nDiletantti 2: En höpsö, vaan muistelen joulupyhien viettoa mummolassa. Siellä se isoäiti oli vääntäny pari iltaa niitä vastenmielisiä laatikoitaan saadakseen ukilta kommentin “kyyllähän se meidän emäntä vaan osaa”.\nDiletantti 1: Huoh, vanhuus ei tosiaan tuu yksin.\nDiletantti 2: Eikä tässä kaikki. Mummi sano pitävänsä siitä, kuulemma ollu niiden välinen hellyyttelynimi puoli vuosisataa. Vanhemmat sulki korvat ja aloin sit vaahdota\ntästä mun yläaste-ikäselle siskolle. Se vaan totes angstissaan “vitun diletantti, ootko kuullu suhteellisuudentajusta”.\nDiletantti 1: Joo, ei voi olettaa ton ikäsen ymmärtävän näin monimutkasia valtarakenteita.\nDiletantti 2: Ja koska henkilökohtanen todellakin on poliittista, nii emt jäi vaan fiilis et olin niinku Arman ilman kehitysmaita, et kelaa jengi elää viel oikeesti tällee.\nEdellinen artikkeli Kuluttajien maailmantuska teki yrityksistä poliittisia – Mutta kenen on vastuu?


Pestikuvaukset | Hämeen Partiopiiri\npuheenjohtajien tehtäväsalkun (katso alla tehtävät) toteuttaminen\nPiirinjohtaja ja varajohtaja, eli hallituksen puheenjohtaja ja varapuheenjohtaja, vastaavat piirin toiminnasta ja johtavat piiriä. Piirinjohtaja ja varajohtaja määrittelevät keskinäisen työnjakonsa.\nPiirinjohtaja johtaa piirihallitusta ja työvaliokuntaa sekä koordinoi piirin toiminnan kokonaisuutta yhdessä työparina piirin varajohtajan ja lisäksi toimihenkilöiden kanssa. Piirinjohtaja on yhteydessä muiden piirien ja keskusjärjestön johtajiin sekä yhteiskuntaan toiminta-alueella muuhun (partio)maailmaan ja toimii toiminnanjohtajan esihenkilönä.\nTyövaliokunta valmistelee käsiteltävät asiat piirihallitukselle sekä käyttää piirihallituksen antamaa mandaattia asioiden hoitamisessa kokousten välillä. Työvaliokuntaan kuuluvat piirinjohtaja, piirin varajohtaja ja toiminnanjohtaja.\nPiirin varajohtaja toimii piirinjohtajan vahvana työparina. Varajohtaja tsemppaa piirihallituksen jäseniä huippusuorituksiin ja toimii piirinjohtajan kanssa piirin edustajana muihin piireihin päin sekä yhteiskuntaan toiminta-alueella.\nPiirinjohtaja ja varajohtaja määrittelevät keskinäisen työnjakonsa.\nPiirinjohtajien tehtäviin kuuluvat:\ntalouden suunnittelu ja seuranta (yhteistyössä toiminnanjohtajan kanssa)\nhallinnon ja organisaation kehittäminen\npiirihallituksen jäsenten pestaus, perehdytys ja tuki\nsuhdetoiminta keskusjärjestöön sekä muihin piireihin ja järjestöihin, lippukuntiin ja yhteistyökumppaneihin\nSuomen Partiolaisten partioneuvoston jäsenyys\nerilaiset muut toimet piirin kehittämisessä erilaisissa Suomen Partiolaisten tai piirin kehitysryhmissä\nViestinnästä vastaavan hallituksen jäsenen tehtävänä on hallituksen yhteisten tehtävien lisäksi:\nvastata viestintäryhmän toiminnasta kokonaisuutena\ntoimia viestintäryhmän puheenjohtajana ja johtaa viestintäryhmän toiminnan suunnittelua, kehittämistä, raportointia ja budjetointia\nrekrytoida, pestata ja perehdyttää viestintäryhmän jäsenet\nkehittää piirin sisäistä ja ulkoista viestintää ja markkinointia\nolla yhteyshenkilönä viestintäryhmän alaisten jaostojen ja piirihallituksen välillä\ntoimia linkkinä piirin ja keskusjärjestön välillä viestinnän asioissa ja osallistua laajennetun viestintä- ja markkinointivaliokunnan toimintaan\nylläpitää suhteita piirin muihin toiminnanaloihin\ntehdä yhteistyötä piiritoimiston tiedottajan kanssa\nKoulutuksesta vastaavan hallituksen jäsenen tehtävänä on hallituksen yleisten tehtävien lisäksi:


Näin torjut ohdaketta - Käytännön Maamies\nTiesitkö nämä faktat Suomen viljamarkkinoista?\nSuomen viljamarkkinoihin vaikuttavat tapahtumat kansainvälisillä markkinoilla, mutta lopulta hinta määräytyy kuitenkin paikallisen kysynnän ja tarjonnan mukaisesti. Viime vuosien aikana kotimaiselle…\nIlmoittaudu satokisaan! Kasvukaudella 2020 kilpaillaan kevätvehnällä ja kuminalla. Kevätvehnällä järjestetään sekä kilo- että talouskilpailut, kuminalla järjestetään vain kilokilpailu. Ilmoittautumisaikaa on…


Yksityiset lääkäriyritykset: Oikeista roolituksista syntyisi sote-solmun ratkaisu | Mediuutiset\n25.2.2021 06:00 päivitetty 25.2.2021 08:49\nLääkäripalveluyritykset ry (LPY) esittää yhtenä tärkeimpänä keinona sote-uudistuksen tavoitteiden saavuttamiseksi julkisen sektorin järjestämisvastuun eriyttämistä sote-palveluiden tuotannosta.\nSote-uudistus. Parhaaseen tulokseen päästään, kun julkinen sektori keskittyy palveluiden järjestämiseen ja tuottajaksi valitaan aina paras, LPY esittää kannanotossaan.\nSote-uudistuksella tavoitellaan palveluiden parempaa saatavuutta, eriarvoisuuden vähentämistä ja menojen kasvun hillitsemistä. Uudistuksen valmistelun aikana on esitetty lukuisia keinoja tavoitteiden saavuttamiselle.\nNiitä ovat muun muassa järjestämisvastuun siirtäminen kuntia suuremmille organisaatioille, rahoitusjärjestelmän yksinkertaistaminen, sote-palveluiden integraation parantaminen sekä uuden teknologian ja digitalisaation hyödyntäminen. Ne kaikki ovat osaratkaisuja ja niitä tarvitaan, LPY:n kannanotossa todetaan.\n− Välttämätöntä palvelurakenneuudistusta tehtäessä on uskallettava muuttaa palvelujärjestelmän perusrakenteita. Julkisella sektorilla olevan palveluiden järjestämisvastuun eriyttäminen palvelutuotannosta olisi sekä rakenteita että ajattelumallia muuttava uudistus, LPY:n toiminnanjohtaja Ismo Partanen sanoo.\nHyvinvointiyhteiskuntamallissa julkisella sektorilla on hyvin laaja vastuu sote-palveluiden järjestämisestä. Yhdistettynä pääosin verorahoitteiseen palvelutuotantoon ja monituottajamallin hyödyntämiseen sillä on onnistuttu turvaamaan sote-palveluiden oikeudenmukainen saatavuus suhteellisen hyvin.\nNykyiset haasteet kuitenkin edellyttävät palvelujärjestelmän kehittämistä. Tuottavuutta on parannettava merkittävästi, jotta soten tavoitteet voidaan saavuttaa. Sille on nyt löydettävä oikeat keinot ja kannusteet, LPY vaatii.\n− Järjestämisen eriyttämisen avulla julkisen sektorin toimijat voivat nykyistä paremmin keskittyä viranomaisvastuuta ja julkista vallankäyttöä edellyttävien tehtävien hoitamiseen sekä sosiaalisen oikeudenmukaisuuden turvaamiseen. Tällöin myös demokraattisen päätöksenteon edustajien, vaaleilla valittujen luottamushenkilöiden, rooli tavoitteiden asettajana ja taloudellisten resurssien myöntäjänä selkeytyy. Parhaaseen tulokseen päästään, kun julkinen sektori keskittyy palveluiden järjestämiseen – ja tuottajaksi valitaan aina paras, Partanen toteaa.\nEtujärjestöiltä yhteinen vaatimus: Myös yksityisille sote-yrityksille tulee korvata suojavarusteista aiheutuneet lisäkustannukset\nErikoistumispaikatSiun sote, Pohjois-Karjalan sosiaali- ja terveyspalvelujen kuntayhtymä, JoensuuAkuuttilääketiedeRaahen mielenterveyskeskus, Pohjois-Pohjanmaan sairaanhoitopiiri, RaahePsykiatriaOulunkylän kuntoutussairaala , Helsingin ja Uudenmaan sairaanhoitopiiri, HelsinkiGeriatriaVaasan keskussairaala, Vaasan sairaanhoitopiiri, VaasaSilmätauditNäytä kaikki erikoistumispaikat


Hääpäivä ja työkalupakki | Puutalobaby\nPosted on 20.9.2019\nNahkahäät, teräshäät, pumpulihäät, pitsihäät…\nMä oon ihan varma, että 7-vuotishääpäivän nimitys on kulmarautahäät. Tai jos ei ole, niin pitäisi olla. Me nimittäin vietettiin 7-vuotishääpäivää romanttisesti Oulunkylän K-raudassa kulmarautoja ja muuta tuikitarpeellista etsiessä.\nYksi tuikitarpeellisista oli uusi työkalupakki Joelille. Vanhasta on hajonnut muovisaranat.\nPyörimme ympäriinsä katsellen. Joel etsii sellaista, jossa ei olisi muovisaranoita vaan metalliset.\nPyörimistä, pyörimistä, pyörimistä…\n”Tää vois olla hyvä”, Joel toteaa ottaen hyllystä sellaisen oranssin metallisen työkalupakin.\n”Eiiiiiih!”, minä parkaisen.\n”Ei sulla voi olla tuollaista työkalupakkia! Noita käyttää sellaiset kaljaa kittaavat aikamiespojat!”\n”Eiku tää on just hyv…”\n”HIIRIÄ!!!! Siellä on varmasti sisällä hiiriä!!!!”\n”Toi on just sellainen kesämökille 80-luvulla unohtunut työkalupakki, jossa on hiirenkakkaa sisällä.”\n”Ota tää, jossa on nää keltaiset kulmat!”\n”En mä halua tuota, siinä on muovisaranat.”\n”Mut tää on just hyvä, tää sopii sulle.”\n”Joo mä otan tän”, Joel näyttää kankaista työkalulaukkua.\n”Tämähän on tosi hyvä.”\n”Mutku… Se siis näyttää kyllä tosi hyvältä, mutta se on sellainen, jota joku vaikka kantaa mukana, jos se työkseen tekee tuollaista.”\n”Mutta eihän se haitt…”\n”Ei se voi olla tuollainen.”\n”Ai miten niin, tämähän on hyvä.”\n”No mut se on tuollainen vääränmuotoinen. Kun se on meillä kaapissa, sen päälle ei voi kasata tavaroita.”\n”Miksi sen päälle pitäisi kasata tavaroita.”\n”Usko pois. Mä kasaan.”\n”Toi keltakulmainen on sulle tosi hyvä, se näyttää ihan sulta.”\n”Mutta mä en halua sitä.”\n”No oisko tämä sitten…”, Joel katsoo.\n”Sehän on ihan hyv… SATAYHDEKSÄNKYMMENTÄYHDEKSÄN EUROA!!!!”\n”Hei ota nyt vaan toi keltakulmainen.”\n”Se on just se, mitä mä en halua.”\n”Se on just sulle hyvä.”\nLopulta kello tulee niin paljon, että kotona lastenhoitajan kanssa sovittu aika alkaa lähestyä. Kassalle meidän mukana lähtee…\n…no tietysti se keltakulmainen työkalupakki.\nKävelemme autolle. Avaan takaboksin. Joel asettaa uuden työkalupakkinsa takakonttiin – ja huomaan Joelin suupielten roikkuvan alaspäin surullisena.\n”EIIIIIIH!!!!!”, minä parahdan.\n”Mä olin just vaimo, joka ei antanut sun ostaa EDES SELLAISTA TYÖKALUPAKKIA, MINKÄ SÄ OISIT HALUNNUT!”, kiljun (nauraen).\n”Sä et sit oikeasti halunnut tätä työkalupakkia?”\n”Tää on just se työkalupakki, jota mä en halunnut.”\n”Käy vaihtamassa! Oikeasti kulta, käy vaihtamassa!”\n”En käy. Mä heitän roskiin tän.”\n”Älä heitä! Anteeksi! Käy ostamassa nyt se, minkä sä halusit! Anteeksi!!! EIKÄ!!!! Mä päätin just SUN TYÖKALUPAKISTA!!!!”\n”Ai nyt sä sit annat mulle luvan käydä vaihtamassa.”\n”Kun mä tiedän, että et sä kuitenkaan käy.”\n”Tätä se on, kun sä oot naimisissa. Vaimo päättää hemmetti vie sun työkalupakitkin!!! SEITSEMÄN VUOTTA NAIMISISSA JA TÄHÄN ON TULTU!!!” minä sadattelen.\n”Sä voit aina puolustautua sillä, että sulla on paljon enemmän kokemusta käsilaukkujen ostamisesta kuin mulla.”\n”Mutta toi oli sulle vaan niin hyvä. Se on niinku silleen sun taidoille sopiv…”\n”Nyt voit lopettaa mun parjaamisen.”\n”Aiotko sä kertoa tän sun kavereille teidän chatissa?”, minä kysyn.\n”En varmasti. Hävettää liikaa”, Joel vastasi.\nNiin muakin, kultaseni. Niin muakin.\n20.9.2019 at 20:25\nMun miehellä on vissin toi (näyttää ainaki ihan samalta) ja se on kestäny vuosia, jopa autossa pakkaset ja kaikki! Ja on oikeesti kovassa käytössä!\nMutta ihan loistava toi teiän ostosreissu. 😂😂😂\n21.9.2019 at 16:41\nNO NIIN! Mun pitää heti päästä kertomaan Joelille, että SEN MUN KÄSILAUKK… työkalupakkivalinta OLI OIKEA! :D\nMikäköhän siinä muuten on, että aina tuossa tietyssä rautakaupassa me päädytään sekoilemaan. Tämä oli siis sama paikka kuin ihan vasta: http://www.puutalobaby.fi/taysin-luontevasti-ja-sujuvasti-rautakaupassa-ei-tassa-mitaan/ Ja löytäisinköhän vieläkin vanhemman… LÖYTYI! Ja ahhhahahaha, silloin on oltu ostamassa kulmarautoja :D http://www.puutalobaby.fi/ajatusharhoja/\n21.9.2019 at 19:43\nMe ei olla sekoiltu, mut sen sijaan kun rempattiin Turun kämppää aikoinaan, ni oltiin ihan vakkariasiakkaita parissakin paikassa ja ne varmaan aatteli, että ”taasko noi on täällä”. 😂\nhttps://www.tori.fi/pirkanmaa/Liukumaki_61330720.htm Jos romanttisesti koko perheen yhteiseksi projektiksi? Titilään samalla reissulla tai jotain. Jonkun tarvii hei pelastaa tää krokomäki 🙈😂\n21.9.2019 at 16:42\nEikä! <3 Vau, miten hieno! Melkein tekisi mieli lähteä krokotiilinhakureissulle Pirkanmaalle :D\n22.9.2019 at 07:36\nxD Ai että tunnen tuskaa tästä postauksesta. minä olisin varmaan Joelin asemassa käyttäytynyt niinkin aikuismaisesti että ensin olisin tosiaan uhannut heittää sen roskiin, sitten olisin hylännyt sen jonnekin nurkkaan ja kieltäytynyt käyttämästä ja kun yön pimeinä tunteina keljuttaa niin olisin menny ja rikkonu ne MUOVISET saranat xD Ja sitten parin viikon päästä ostanut sen minkä halusin.\n23.9.2019 at 15:48\nNo mut hei se ois ollut mulle ihan oikein! :D Siitäs oisin saanut :D\n22.9.2019 at 08:59\nNäin viime yönä unta jossa olin sun kanssa siivoamassa ja tyhjentämässä jotain vanhaa tositosi isoa mökkirakennusta. Siellä oli erikseen pyykkitupa ja ainakin 5 makuuhuonetta ja yks huone täynnä leluja…..\nAhhhahaha, en myönnä että ois meidän mökki sun unessa :D Mutta ehkä se oli jonkinlainen enneuni kuitenkin, vein just tänään taas kirppikselle tavaraa :)\nTerkkuja Joelille. Mun puolisolla on kankainen työkalupakki JA oranssi metallinen. En tykkää kummastakaan, mutta en kerro sitä hänelle, koska hän tykkää niistä kovasti. Ja minä tykkään hänestä. Ja kaikesta siitä, mitä hän työkalupakkiensa kanssa meille ahkeroi.\n23.9.2019 at 15:50\nEn uskalla kertoa, sille iskee kateus :D Mutta siis NOINHAN SEN PITÄÄ JUST MENNÄ, hyi hyi mua! :D\n24.9.2019 at 09:41\nSulla on nyt tuhannen taalan paikka etsiä kuitti ja käydä vähin äänin vaihtamassa se pakki. Tai korjata tilanne isänpäivänä. :) Entivanhaan oli sellainen suht kamala telkkuohjelma kuin Dr. Phil. Siinä oli kuitenkin yksi viisaus, jota muistelen aina tällaisissa tilanteissa, kun tekisi niin mieli päsmäröidä: ”Haluatko olla oikeassa vai onnellinen?”\n24.9.2019 at 10:23\nHahaa, toi oiskin aika yllätys isänpäivänä :D Tosin pakki on jo käytössä (EI SE SIT NIIN HUONO KAI OLLUTKAAN, HAHAA) eli ei taida vaihto enää onnistua :D\nToi Dr. Philin lausahdus on kyllä ihan huoneentaulumatskua! Just noin se menee <3\n23.9.2019 at 12:18\nIski kyllä ihan kauhea allergia tästä, kun on katsonut niin monen vanhemman sukulaisen parisuhteita joissa toinen päättää millainen tavara, vaate, puhe tai harrastus on toiselle sopivaa. Mutta en usko että tää työkalupakkiasenne ulottuu teidän parisuhteessa ihan kaikkeen :D\n23.9.2019 at 15:55\nNo kuule NIIN MULLEKIN! Mun mielestä toi on kans i-h-a-an kamalaa, jos jostain (usein vanhemmasta) pariskunnasta näkee, että toinen on vaan kertakaikkiaan nitistänyt toisen. Silleen toisen tahdon ja persoonan. Tai joskus jostain nuoremmastakin pariskunnasta näkee, että toinen haluaisi päättää kaikesta – ja se mun mielestä EI ole hyvä pohja parisuhteelle pitkällä aikavälillä. Joskus se kuitenkin tulee vastaan: että se ”nitistetty” hoksaa, että multa on kitketty kaikki oma pois, ja haluaa (kuten oikeutettua onkin) vapaaksi. Mutta roolit ovat liian syvällä… Oijoijoi mä voisin paasata tästä vaikka kuinka pitkään! Mutta mun mielestä parisuhteessa on ihan valtavan tärkeä pysyä omana itsenään ja hyväksyä se kumppani kaikkine HIIRItyökalupakkeineen :D Karseaa, että mä sanelin Joelin työkalupakin, ihan kamalaa :D Ei se vihainen ole, mutta noloa sen on molemmille :D


Feed.helpbar.com on sivu, joka näyttää olevan luotettava hakukone, mutta se ei ole. On hyvin yksinkertainen syy, miksi olemme sisällyttäneet sen selaimen kaappaajia-luokka: suurin käyvien on uudelleenohjattu PC-käyttäjät, jotka etsinyt jotain Internetissä, mutta on tehty lisää tämän sivun sen sijaan niiden odotettavissa aloilla.\nTodellisuudessa nämä uudelleenohjaukset aloitetaan selaimen kaappaaja, joka voi myös tehdä Feed.helpbar.com kotisivusi ja oletushakukoneen. Vaikka useimmat näistä uhkista vaikuta jotakin tiettyä selainta, tässä on mahdollisuus saada kaikissa selaimissa, jotka on asennettu käyttäjän tietokoneeseen. Huomaa, että tämä virus on yleensä hyökkäys tietokone yhtäkkiä. Vaikka se ei ole erittäin vaarallinen virus, emme suosittele säilyttäminen tietokoneella.\nMIKSI OLEN OHJATAAN Feed.helpbar.com?\nFeed.helpbar.com uudelleenohjaus virus helposti saada järjestelmän kautta sen takaovet sisälle. Heti, kun se hiipii sisälle, muuttaa tietokoneen asetuksia ja alkaa ärsyttävää toimintaa. Kun yrittää etsiä verkosta tai kirjoita verkkosivuilla Feed.helpbar.com vain osoittaa ylös. Se on todella ärsyttävää jonkin ajan kuluttua. Useimmat uhrit vielä sivuuttaa nettissä, mutta sinun pitäisi koskaan tehdä sitä. Tärkein syy, miksi suosittelemme tätä on, että sinulle voidaan ohjata vihamielisen sivuston, jota käytetään haittaohjelmien levittämiseen. Feed.helpbar.com Uudelleenohjaus virus poistamiseksi seuraa opas, joka on jäljempänä:\nMiten voin poistaa Feed.helpbar.com ohjata virus?\nEstääkseen oheita Feed.helpbar.com suorittamalla koko Järjestelmätarkistus haittaohjelmien Procol SpyHunter kanssa. Tämä on suositeltavaa, jos haluat päästä eroon tämän selaimen kaappaaja tietokoneesta. Lisäksi voit shpould korjata aloitussivun, jos uudelleenohjaus virus muuttaa.\nImuroi poistotyökalupoistaa Feed.helpbar.com Poisto


Islam ei pohjimmiltaan ole lähetysuskonto. Lähimpänä ajatusta lähetystyöstä on da’wa, joka tarkoittaa kutsumista islamiin. Islamoppaan sivuilla H. M. Baagil kirjoittaa: "Käytän mieluummin ilmausta "kääntyvät" kuin "käännytetään", sillä jokainen syntyy Jumalalle eli islamille alistuneena... Vanhemmat tai yhteiskunta käännyttävät lapsen juutalaisuuteen, kristinuskoon, muihin uskontoihin tai ateismiin... Meillä ei ole organisoitua lähetystyötä kuten kristillisellä kirkolla."  Kutsun islamiin esittää kalifi ja kullekin kansalle myös sen oma oma profeetta (vrt. Koraani 35: 24: "Jokaisen kansan luo on tullut varoittaja"). Viimeisenä kaikista kansoista oman profeettansa, Muhammedin, saivat arabit.\nTärkeintä islamille ei ole se, että ei-muslimi kääntyy islaminuskoon, vaan se, että hän alistuu muslimivaltaan. Keskiajan klassinen šaria-käsikirja Umdat al-Salik kertoo, että kalifin tulee kehottaa kaikkia juutalaisia, kristittyjä ja zarathustralaisia alistumaan islamiin. Se voi tarkoittaa joko kääntymistä islamiin tai sitä, että heistä tulee dhimmejä, jotka säilyttävät oman uskontonsa, mutta suostuvat kalifin hallittaviksi ja maksavat erityistä veroa (jizya), joka on tarkoitettu ei-muslimeille. Kuoltuaan dhimmit tosin joutuvat helvettiin. Kalifin velvollisuutena on käydä pyhää sotaa (jihad) kaikkia niitä vastaan, jotka eivät suostu alistumaan. \nPEW-tutkimuskeskuksen kyselyjen mukaan useimmissa islamilaisissa maissa suuri enemmistö muslimeista kannattaa sharian mukaista islamin levittämistä. Joillakin alueilla, kuten Keski-Aasiassa tai Indonesiassa, sitä kannattaa vain vähemmistö muslimeista. \n↑ Jaakko Hämeen-Anttila: Islamin käsikirja, s. 54. Otava, 2004.\n↑ AAhmad ibn Naqib al-Misri: Reliance of the Traveller (Umdat al-Salik), s. 602 (o9.8). amana publications, 2017.\nNoudettu kohteesta ”https://fi.wikipedia.org/w/index.php?title=Lähetystyö&oldid=18475245”\nSivua on viimeksi muutettu 16. lokakuuta 2019 kello 23.07.


Rumat ankanpoikaset - Digitalist Global\nVille Ohtonen // June 01 2016\nKannattaisiko Applen tuhota hittituotteensa haluttavuus?\nOstaisitko merkittävästi useammin muroja, jos muron kuva pakkauksessa olisi toisin päin?\nNeuvoisitko lupaavaa jalkapalloilijaa havittelemaan ammattilaisuraa tyystin toisessa lajissa, vaikka hänet olisi jo kertaalleen valittu ikäluokkansa parhaaksi Helsinki Cupissa?\nNäihin kysymyksiin on helppo vastata kieltävästi. Me ihmiset kun olemme luonnostamme kiintyneet johdonmukaisuuteen ja ennalta-arvattavuuteen.\nIhmismieli on kehittynyt tällaiseksi, koska luolamiesten ja -naisten nyt vain oli fiksu syödä ainoastaan niitä tuttuja marjoja, joihin ei ennenkään ollut kuoltu.\nIhmismieli on kuitenkin laiska.\nMe vastaamme kysymyksiin useimmiten niiden seikkojen perusteella, jotka juolahtavat helpoimmin mieleen. Emme hyödyllisimpien tai relevantimpien seikkojen.\nDaniel Kahnemann on antanut ilmiölle nimen What You See Is All There Is (WYSIATI). Vaikeammin mieleen juolahtavia seikkoja ei siis “ole olemassa”.\nApple tuhosi hittituotteensa, 400 000 000 kappaletta myyneen iPodin haluttavuuden varustamalla myös iPhonen musiikkisoittimella. Näin iPod muuttui todelliseksi turhakkeeksi. Steve Jobs uskoi vakaasti, että “on parempi kannibalisoida kuin tulla syödyksi”, ja Apple onkin myynyt sittemmin yli 1 000 000 000 iPhonea.\nNeliönmuotoisia Shreddies-muroja keksittiin markkinoida ”timantinmuotoisina”. Murot siis säilyivät ennallaan, mutta pakkauksessa ja mainonnassa muron kuva kääntyi 45 astetta. Pöhkön nerokas idea nosti myyntiä 18,6 %.\nJa tuo lupaava jalkapalloilija? Teemu Selänne.\nOman tuotteen kannibalisointi paremmalla (ja tuottoisammalla) tuotteella, timanttimurot tai jääkiekkolegenda eivät varmaan juolahtaneet helpoimmin sinunkaan mieleesi tämän artikkelin alussa?\nEivät juolahtaneet, etkä nähnyt niitä edes vaihtoehtoina. Siksi vaihtoehtoja ei ollut sinulle edes olemassa. What you see is all there is.\nNäin juuri kuluttajakin suhtautuu brändeihin, kuin keräilijäkansa marjoihinsa. Tuollaisia ne ovat aina olleet, miksi riskeerata ja kokeilla jotain uutta?\nKun brändi kysyy kuluttajatestissä, miten sen tulisi käyttäytyä, puhua ja mainostaa, kuluttaja on WYSIATI:n vanki. Hän vastaa sen perusteella, mitä brändistä ja sen aiemmista edesottamuksista juolahtaa helpoimmin mieleen. Hän näkee vain nuo vaihtoehdot.\nKuluttajan ei voi odottaa näkevän brändinvartijan visioita, hänelle näitä visioita ei ole olemassa.\nKun kuluttaja näkee nuoren joutsenen, on hänellä kaikki perusteet pitää sitä rumana ankanpoikasena. Ei hän voi joutsenemon lailla visioida, kuinka ylväs lintu siitä jonain päivänä kasvaa.\nSillä kuluttajalle joutsen ei ole edes vaihtoehto. What you see is all there is.\nKuten joutsenemon poikastaan, tulee brändinvartijan siksi suojata, ruokkia ja varjella visiotaan brändistä – joskus kuluttajatestien tuloksista huolimatta. Muutoin brändi jää ikuisesti rumaksi ankanpoikaseksi.\nOikein käytettynä testaaminen tuottaa arvokasta tietoa kuluttajista ja voi jopa auttaa välttämään virheitä.\nVäärin käytettynä testaaminen voi kuitenkin passivoida: kun ei tee mitään, tai ainakaan mitään erilaista, välttää virheet. Kuluttajat älähtivät, perutaan siis suuret suunnitelmat.\nMutta kun ei tee mitään, välttää virheiden lisäksi myös menestyksen.\nMenestyäkseen brändi tarvitsee näkemyksellisen brändinvartijan, joka uskaltaa ja jaksaa taistella näkemyksensä puolesta silloinkin, kun muut eivät sitä (vielä) jakaisikaan tai ymmärtäisikään.\nMenestys edellyttää brändinvartijalta uskoa komeaan joutseneen silloinkin, kun testeissä kuluttajat pilkkaavat ankanpoikasen sulkien sävyä, kaulan pituutta ja omituista vaakkumista.\nSillä näkemyksellinen brändinvartija tietää, että se, mitä testiryhmä näkee, ei todellakaan ole kaikki, mitä on olemassa.


Hoiva-avustajia kehitysvammaisten kotikylään Lempäälään – Joiku of Life\nHoiva-avustajia kehitysvammaisten kotikylään Lempäälään\nELÄKKEELLÄ OLEVA, KEHITYSVAMMAISTEN HOIVATYÖSTÄ KOKEMUSTA OMAAVA HOIVA-AVUSTAJA\nJoiku on uudenlainen hyvinvointiyhteisö ja työpaikka, joka on suunniteltu erityisesti eläkeikäisten hoitajien toiveita vastaavaksi. Toimintamme kasvaa vinhaa vauhtia ja pilkehtivä hoivatiimimme Pirkanmaalla etsii nyt täydennystä joukkoihinsa! Olisiko sinusta joikulaiseksi?\nJoikulaiset tekevät hoivapalveluja tarjoavissa kumppaniyrityksissämme keikkoja ja sijaistuksia – lyhyitä keikkoja silloin tällöin, toistuvia vuoroja helpottamaan ruuhka-aikoja tai tarvittaessa pidempiä sijaistuksia. Nyt tarvetta olisi kehitysvammatyöstä kokemusta omaaville, lämpöisille hoiva-avustajalle. Joikulainen voi itse päättää, milloin on käytettävissä joustavana apuvoimana – Lapin vaellusten, Espanjan reissujen ja mummoilun tai pappailun lomassa.\nTyötä tehdään työparin kanssa. Tehtävään edellytetään hygieniapassia sekä EA1 ja EA2 -kurssit olisi hyvä olla suoritettuna. Eduksi katsotaan kokemus viriketoiminnan ohjaamisesta. Ja mikäli osaamisvalikoimastasi sattuu löytymään kokemus matonloimien laitosta, niin siinäpä vasta hauska plussa tähän työhön! 🙂


Nettihitit | Anakonda\nBowie-kalenteri 11/24 - Waiting For The Man (Lou Reedin kanssa)\nKun David Bowie täytti 50 vuotta, hän piti juhlat New Yorkin Madison Square Gardenissa.\nMadonna:"Halusin olla nunna!" - Katso hillitön Carpool Karaoke\nJames Corden sai autonsa kyytiin levottoman legendan. Anakonda.fi jakaa videon brittitähti Cordeni ja supertähti Madonnan sanailusta - ja yhteislauluista.\nBowie-kalenteri 8/24 - Imagine (John Lennonin muistoksi)\nJoulukuun 8. on John Lennonin kuolinpäivä.\nBowie-kalenteri 7/24 - Dancing In The Street (Mick Jaggerin kanssa - live)\nMillaista on meno lavalla, kun sinne ahtautuvat yhtä aikaa David Bowie, Mick Jagger, Paul McCartney ja muun muassa Elton John? Anakonda.fi:n Bowie-kalenteri näyttää.\nMerikotkan poikaset kasvavat - Katso pesäkameran kuvaa\nPoikaset ovat kasvaneet ja elossa edelleen kaikki kolme. Anakonda.fi kannustaa vilkaisemaan pesäkameran kautta, miten perhe-elo etenee virolaisella merikotkalla.\nNettihitti: Hitler laulaa Thunderstruckin - Katso video\nKerrankin Hitler -video, jossa ei puhuta, vaan berliiniläisessä bunkkerissa tulkitaan rockklassikko! Anakonda.fi jakaa erikoisen onnistuneen parodian ja miettii ratkaisua AC/DC:n laulajaongelmaan.\nKun kissavideot ja reality-tv eivät riitä: katso livekuvaa virolaisesta merikotkan pesästä. Anakonda.fi jakaa linkin sinne ja muihin kiinnostaviin luontokameroihin.\nLääkärissä, tullissa vai salilla? Katso Pirkka-Pekka Peteliuksen uuden ohjelman teaser\nAnakonda.fi aloittaa ensi viikolla uuden netti-tv -ohjelman, jossa seikkailee Pirkka-Pekka Petelius. Katso ohjelman teaser - ja päättele mihin Peteliuksen kanssa tähdätään.\nBeatlesia vaipoissa! Tältä kuulostaa Hey Jude 2-vuotiaan esittämänä - katso valloittava video\nKun tuntee kappaleen ja uskoo kykyihinsä, voi vetää Beatlesia vaikka vaipoissa. Anakonda.fi jakaa kylmän tynkäviikon aluksi videon, joka taatusti sulattaa sydämet.\nMiten kissat näkevät joulun? Katso hillitön nettihittivideo!\nCole & Marmalade ovat kissavideoihin hurahtaneessa ajassa seurattu YouTube -sensaatiokaksikko. Anakonda.fi jakaa joulun kunniaksi hauskan videon siitä, miten julkkiskissat näkevät joulun.\nInstagram listasi suosituimmat artistit - Mukana vain yksi yli 40-vuotias\nKuvien sosiaalinen jakopalvelu Instagram on julkaissut listan vuoden 2015 vuoden eniten kommentoiduista artisteista. Anakonda.fi onnittelee Madonnaa, 57, joka sinnittelee parikymppisten tähtien keskellä keräämässä huomiota. Mutta miksi Justin Bieber on vasta neljäs?\nAdele livenä Jimmy Fallonin ja The Rootsin kanssa - Katso "Hello" -video\nAmerikkalainen tv-show -isäntä Jimmy Fallon saa soittaa lastensoittimia yhdessä The Rootsin kanssa - ja vierailevan tähden. Anakonda.fi jakaa uuden esityksen, jossa laulaa itse Adele.\nNettihitti: tämä Nicki Minaj -vahanukke on tuhmien pilojen kohde - Katso kuvat\nNicki Minaj on ollut Anaconda -videosta tutussa konttausasennossa vahanukkena nyt noin neljän kuukauden ajan. Las Vegasin vahakabinetissa vierailleiden turistien härskit yhteiskuvat nuken kanssa ovat nousseet netti-ilmiöksi - ja aiheuttaneet teoksen asettamisen erikoisvartiointiin. Anakonda.fi jakaa muutaman levottoman otoksen nukesta ja ihmisestä.\nNettihitti: Pariisilaislapsen pelko poistuu keskustellen\nAnakonda.fi jakaa Le Petit Journalin tekemän pikkupojan haastattelun. Se on Pariisin terrori-iskujen jälkihoitoa paitsi pojalle itselleen, myös kaikille videon katsojille.\nHuikea Jess Greenberg yhdistää kaksi klassikkoa - Katso video\nJames Brownin I Feel Good sopii pikkujouluaikaan kuin nenä päähän - varsinkin YouTube -virtuoosi Jess Greenbergin versiona: hän lataa biisistä kiihkeän ja nopeatempoisen tulkinnan, johon on sekoittanut Stevie Ray Vaughanin Scuttle Buttin` -kappaleen virtuoosimaista kitaransoittoa.\nTännekö linja-autot karkasivat? - Katso video hullusta bussikisasta\nMoni kaipaa linja-autoja liikenteeseen. Anakonda.fi paljastaa, mitä busseilla tehdään, kun ne eivät aja tutuilla reiteillä.\nPelottaako vai naurattaako? - Tältä kuulostaa Napalm Death, kun äänentoisto pettää\nEnglantilainen metalliyhtye Napalm Deathin festivaaliesiintyminen ei äskettäin mennyt ihan putkeen. Anakonda.fi:n jakama video näyttää, miksi ei.\nNettihitti: 3 tosivideota kostosta parkkipaikkavarkaalle\nOdotat vapautuvaa parkkiruutua - ja toinen autoilija nappaakin sen törkeästi. Kuulostaako tutulta? Jos kuulostaa, Anakonda.fi:n jakama video on terapeuttista nähtävää.\nNicki Minaj kävi Lahdessa ja poseerasi näin\nYksi 2010-luvun suurimmista laulajatähdistä, Nicki Minaj esiintyi perjantaina Lahdessa. Anakonda.fi kiittää artistia, joka päätti kiittää suomalaisyleisöä lataamalla Instagramiin kuvan itsestään.


Sote-uudistus on pian valmis – Kymenlaakso jatkaa taistelua, jotta keskussairaala saisi laajan päivystyksen sairaalan aseman | Yle Uutiset | yle.fi\nSote-uudistus on pian valmis – Kymenlaakso jatkaa taistelua, jotta keskussairaala saisi laajan päivystyksen sairaalan aseman\nMoni asia muuttuu sote-uudistuksen myötä Kymenlaakson sosiaali- ja terveydehuollossa ainakin päätöksenteon ja vastuunjaon suhteen. Rahoitus tulee valtiolta, ja se sidotaan asukaslukuun. Kymenlaakson asemaa tahdotaan vahvistaa edelleen.\nKymenlaakson sosiaali- ja terveyspalvelujen kuntayhtymä eli Kymsote aloitti toimintansa vuoden 2019 alussa. Arkistokuva. Kuva: Pyry Sarkiola / Yle\n16.6. 14:47 • Päivitetty 16.6. 14:51\nKymsote jatkaa töitä Kymenlaakson keskussairaalan muuttamiseksi laajan ympärivuorokautisen päivystyksen sairaalaksi.\nEduskunnan sosiaali- ja terveysvaliokunnan sote-mietintö valmistui alkuviikolla, ja tänään keskiviikkona eduskunta keskustelee uudistuksesta kello 14 alkavassa täysistunnossa.\nKymsoten toimitusjohtaja Annikki Niiranen mainitsee, että valiokunnan mietinnössä kerrotaan, että laajan ympärivuorokautisen päivystyksen velvoitteella on suuri merkitys sairaalan asemalle, rekrytoinnille ja kehittämiselle.\n– Mietinnössä ei suoranaisesti mainita viittä sairaanhoitopiiriä, jolla ei ole laajaa ympärivuorokautista päivystystä, mutta tämä antaa mahdollisuuden viedä asiaa edelleen eteenpäin, ja tässä asiamme on otettu huomioon, Niiranen arvioi.\nViisi kuntayhtymää tai sairaanhoitopiiriä on esittänyt toiveen saada halutessaan laajan ympärivuorokautisen päivystyksen sairaalan aseman. Eduskunnan sosiaali- ja terveysvaliokunnalle kirjelmöivät Kymenlaakson Kymsote, Etelä-Savon Essote sekä Kainuun, Kokkolan seudun ja Kanta-Hämeen sairaanhoitopiirit.\nSote muuttaa päätösvaltaa\nSosiaali- ja terveyhdenhuollon uudistuksen myötä vastuu palvelujen järjestämisestä siirtyy hyvinvointialueille. Kymenlaakson sote-palvelujen järjestämisestä vastaa tulevaisuudessa vaaleilla valittu aluevaltuusto, joka päättää muun muassa strategiasta, palvelutasosta ja palveluverkosta.\nPalveluiden asiakkaille sote-uudistuksen muutokset voivat näkyä esimerkiksi palvelujen siirtymisenä sähköisiksi tai palvelupaikan sijainnin muutoksena. Myös palvelujen myöntämisperusteissa voi tapahtua muutoksia.\nNiiranen muistuttaa, että kaikki muutokset eivät pelkästään johdu sote-uudistuksesta, vaan Kymsotella on jo aiemmin aloitettu työ palveluiden käytäntöjen ja prosessien yhtenäistämiseksi.\nYksittäisillä kunnilla ei ole päätösvaltaa, mutta kuntien kanssa tehtävään yhteistyöhön on Niirasen mukaan lakisäädökset, joita tulee noudattaa.\n– Mutta varsinkin lasten ja nuorten palveluissa tärkeää on turvata sujuva palvelu ja siirtyminen niin kuntien kuin hyvinvointialueen toimintojen välillä. Tätä on rakennettava yhdessä asiakkaiden parhaaksi, Niiranen kertoo.\nSaman organisaation alle sijoitetaan sote-uudistuksen myötä sekä sote-palvelut että pelastustoimi.\n– Pelastustoimen ja sote-palvelujen tuottaminen samassa organisaatiossa avaa mahdollisuuksia entistä tiiviimpään yhteistyöhön, ja tässä toivon meiltä löytyvän ennakkoluulotonta lähestymistä, Niiranen kertoo.\nVähemmän asukkaita, vähemmän rahoitusta\nSote-uudistuksessa syntyvien hyvinvointialueiden rahoitus tulee valtiolta. Rahoitus on sidottu alueiden asukasmäärään ja palveluntarpeeseen. Pelastuslaitoksella rahoitus määräytyy riskiarvioiden mukaan.\n– Kymenlaakson hyvinvointialueelle siirtyvä rahoitus on pienempi kuin mitä kunnat tällä hetkellä käyttävät sote-palveluihin, Niiranen kertoo.\nKymenlaakson väestömäärä vähenee koko ajan. Sen myötä myös rahoitus pienenee.\n– Tämä rahoituksen muutos vaatii hyvinvointialueelta tehostamistoimia kaikissa palveluissa, jatkuvasti.\nsosiaali- ja terveyspalvelutKouvolaVirolahtiMiehikkäläPyhtääHaminaKotkasairaanhoitopalvelutTerveydenhuolto- ja sosiaalipalvelutsote-uudistusKymenlaaksososiaali- ja terveysjärjestötPäivystävä sairaala / terveyskeskuskuntayhtymätSairaalat ja terveyskeskuksetterveydenhuoltojärjestelmäTerveydenhoitopolitiikkakunnatrahoitus


75,5 m² Latolankatu 1 B, 80160 Joensuu Kerrostalo 3h myynnissä - Oikotie 14980078\nMyytävät asunnot Joensuu Latolankatu 1 B, 80160 Joensuu\n79 000 €75,5 m²\nLatolankatu 1 B, Joensuu3h+k+vh+kph\nSiistikuntoinen pohjakerroksen kolmio Rantakylässä.\nLatolankatu 1 B, 80160 Joensuu\nKorjaussuunnitelma 2018-2022: porraskäytävien lattiatasojen pintojen uusiminen, ikkunoiden ja parvekeovien uusiminen, parvekkeiden kunnostaminen.\nAsfaltointi -92, parvekekatokset -93, katon pinnoitus -97, kph-emontit 1997-1998, saunaosaston korjaus 1998-99, keittiöremontit -99, digi-kunnostus -04, lukostot -06, vedenkäsittelylaite -07, IV-kanavien puhd. mittaus ja säätö -09, käyttövesiputket -12, porraskäytävien maalaus, valaistus ja valokytkimet -13. Sokkeleiden pinnoittaminen 2016.\nPintamateriaalit: Lattiat laminaattia, kosteissa tiloissa laattaa. Säilytystilat: Kaapistot, vaatehuone.\n1 046,36 € / m2\nAs Oy Oopeenranta\nImanvaihtojärjestelmä: Koneellinen poisto.\nPekka Poutiainen, Joen Isännöintipalvelu\nToteutetut autopaikat 25\nkylmäkellari, varastokomero, väestönsuoja, ulkovälinevarasto.


Pääkirjoitus: Sotilaallinen kilpajuoksu Ahvenanmaalle – kuka voittaa? - Pääkirjoitus - Ilta-Sanomat\nGotlannin rykmentin sotilaita partioimassa Visbyn satamassa viime viikolla. Kuva: Karl Melander / Lehtikuva / AFP\nVenäjän laivaston maihinnousualusten liikkeet Itämerellä saivat länsinaapuri Ruotsin varpailleen: gotlantilaiset heräsivät lauantaina ajoneuvojen ja panssareiden jyrinään, kun Ruotsi toi saarelle lisää joukkoja – Naton kuljetuskoneilla.\nArmeijansa jo kertaalleen alas ajanut Ruotsi viestii, että valmiina ollaan ja kumppanuus läntisen puolustusliiton Naton kanssa toimii. Hyvä niin. Vuonna 2013 venäläiset pommikoneet ja hävittäjät lensivät Gotlannin lähellä rauhassa, kun ilmavoimat vietti juhlapyhää.\nLue lisää: Tutkija: Gotlannin puolustuksen vahvistaminen on Ruotsilta selkeä viesti – ja Suomelle tervetullut siirto\nLue lisää: ”Mikään saari missään ei voisi olla tärkeämpi” – tämän takia Gotlanti on strategisesti niin merkittävä\nVenäjän strategiassa on keskeistä pitää meritiet auki Itämerellä.\nVenäjällä on laivastotukikohtia Suomenlahden pohjukassa Kronstadtissa ja Gotlantia vastapäätä, Kaliningradissa. Toisaalta Venäjällä on vahvoja strategisia etuja valvottavana Kuolan niemimaan tukikohdista Jäämerellä ja arktisella alueella.\nOtteet ovat kovenemassa.\nNorjassa uutisoitiin viime torstaina, että kevään suureen Cold Response -sotaharjoitukseen pohjoisessa osallistuu Natolta kaksi lentotukialusta saatto-osastoineen. Varsinkin USS Harry S. Truman -lentotukialusosaston myötä Yhdysvallat Nato-liittolaisineen haluaa näyttää Venäjälle, että tarvittaessa voimaa löytyy myös pohjoisille merille.\nKun tähän lisätään vielä Kiinan kasvanut mielenkiinto arktisella alueella, sotilaallinen toimeliaisuus tulee Suomen lähipiirissä huolestuttavasti lisääntymään, ja se taas kiihdyttää keskustelua Suomen Nato-jäsenyydestä.\nMikä on Kremlin turvallisuuspoliittisen lautapelin seuraava siirto?\nSuomen turvallisuuspolitiikassa Pohjois-Eurooppa nähdään nykyään yhtenä kokonaisuutena, johon kuuluvat Itämeri ja Jäämeren alue. Suurvaltojen alueella harrastama sotilaallinen teatteri ja aseiden kalistelu heittävät sodan uhan Suomenkin päälle.\nJos Venäjä haluaa valvoa Itämeren laivaliikennettä ja varmistaa omat laivareittinsä, Gotlannin lisäksi sitä kiinnostaa varmasti myös Ahvenanmaa.\nSaari on nyt valtiosopimuksella aseeton, demilitarisoitu, mutta sopimusta valvoo – Venäjä. Suomen valtiojohdon olisi pitänyt Venäjän heikkouden aikana 1990-luvun alussa mitätöidä sopimus samalla kun revittiin Neuvostoliiton aikainen YYA-sopimus, mutta se unohtui, kohtalokkain seurauksin. Kriisin kärjistyessä tarpeeksi pitkälle voi alkaa sotilaiden kilpajuoksu Ahvenanmaalle, ja siitä ei ole varmuutta, kuka kilvan voittaa: Suomi ja Ruotsi yhdessä vai Venäjä?\nTäytyy muistaa, että sopimuksen valvojana Venäjä vahtii itse itseään ja on siis etulyöntiasemassa.\nLue lisää: Kommentti: Sopimusteksti paljastaa jäätävän totuuden – Venäjä on jo Ahvenanmaalla\nVenäjän, Yhdysvaltain ja Naton välinen turvallisuuspoliittinen paini huipentuu ensi viikolla.\nVenäjä odottaa vastauksia sopimusesityksiinsä Naton laajenemisen patoamisesta itään, vaikka käytännössä lännen kielteiset vastaukset tulivat jo viime viikolla. Mikä on Kremlin turvallisuuspoliittisen lautapelin seuraava siirto?\nJotain pitäisi tapahtua suuntaan tai toiseen, koska valtavan sotilaskeskittymän pitäminen Ukrainan rajalla alkaa käydä kalliiksi.


Viimein treenaamaan - My Project Is Me\nLiikunta | 05.12.2012\nTänään olisi luvassa viikon ensimmäinen treenipäivä. Tai oikeastaan tuntuu että kyseessä olisi ensimmäinen treenipäivä sitten koskaan, sen verta vähäiseksi nämä ovat viimeaikoina jääneet. Ensimmäisenä tosiaan sairastuin ja saldo jäi sen vuoksi todella vähäiseksi. Seuraavalla viikolla alkuviikko meni vielä toipuessa, keskellä viikkoa pääsi liikkumaan ja loppuviikko sisälsi taas kaikkea muuta.\nSe että maanantaisin ei pääse salille, tuntuu rikkovan koko oman rytmini täysin. Minulla on jo silloin sellainen tunne että tämä oli nyt tässä ja´taas on edessä menetetty viikko. Todellisuudessahan kyse ei ole kuin yhdestä päivästä. Niin sitä on ihmismieli kummallinen. Onneksi loppuviikosta pitäisi päästä ihan ongelmitta liikkeelle eikä ensi viikollakaan pitäisi olla mitään erikoisjärjestelyjä. En vielä myöskään murehdi mitä tapahtuu jos joudun muuttamaan työaikaani nykyisestä tuntia aikaisemmaksi eli 8-16 nykyisen 9-17 sijaan. Käytännössähän tämä tarkoittaa aamusalin katoamista päiväjärjestyksestä ja vaihtamista iltarytmiin. Kuten kuitenkin todettu, en murehdi siitä ennekuin tilanne on selvillä.\nToinen asia mitä olen huomannut kaipaavani on ulkona olo. Nyt viimeaikoina olen kaikenmoisilla tekosyillä tuntunut vähentävän iltaulkoilua melkoisesti ja jälleen siis yllättänyt itseni kaipaamasta raitista ilmaa. Koko päivän saldo jää tällä hetkellä pääosin alle tuntiin ja jos nyt ei ihan jokapäivä pääse, niin voisin yrittää edes joka toinen päivä pientä iltareippailua. Jotenkin vain vuorokausi tuntuu lyhyemmältä näin talviaikaan vaikka ihan yhtä monta tuntiahan siinä pitäisi olla. Onhan tässä tilannekin muuttunut mutta jos noin 15h viikkoliikunnoista on pudotettu ensin 8-10h ja sitten vielä 3-5h, niin enemmän epäilen tilannetta pään sisässä. Niinpä, tänään siis salille ja illalla ehdottomasti lenkille!


Suloisuuden huipentumia | Tiia Koivusalo\nTags: disney, muumi, muurla\n13 thoughts on “Suloisuuden huipentumia”\nNyt en melekeen kestä nuota sun ihania Disney mukeja. Ihan tuli mielehen ensimmäänen vieraaluni sun blogissa. Kuinka olin silimät ymmyrkääsinä ja haltioosnani mukikokoelmastasi ♥\nNo hellettähän piisaa ja pihalla on ollu pakko heiluttaa kastelukannua, ku kaikki kasvit meinaa nuupahtaa. Tosin pari päivää sitte saatihin muutama sadetkuuro ja se vähä helepotti hellettä ja kastulukannun kulijetusta ☺☺\nKaunista loppuviikkoa ja viikonloppua sinulle Tiia ihanuus ♫ ♥ ♫\nIhana kultainen sinä, kiitos kovasti.\nOnneksi on pikkaisen satanut, puutarha kiittää ja jo mukavaa vaihtelua.\nIhanaa viikonloppua ystäväin. <3\nIhana pikkuinen Rommi❤\nKun reissut ovat vähissä ollaan suunniteltu erilaisia loma-ajan ruokaretkiä kotikulmille ja käytykin jo pari kertaa ulkona syömässä.\nAstiakaapit sisältöineen pyyhin pari päivää sitten ja vähän muutakin raivausta olisi hyvä tehdä. Kokoelmat näyttävät tosiaan paremmilta kiillotettuina.\nRommi kiittää. <3\nIhan sama teema meillä ja monia ravintoloita on täällä testaamatta. Eilen testattiin El Patio ja aijai miten hyvää espanjalaista tai oikeastaan kanarialaista ruokaa.\nMeillä ihan samat kuviot menossa Tuuli. Ihanaa viikonloppua. <3\nMiten mä muistelen, että te puuhailitte naisluolaa kans viime kesänä, vai vaivaako mua dementia? 😀 Aina helteillä suursiivoa, hih. Muumeja kerätään täällä, mut jostain syystä Disney-hahmot ei ole ikinä kiinnostaneet, en ole edes nähnyt yhtään Disney-elokuvaa koskaan kokonaan. 😀 Tällä muuten saa oikeastaan aina en ole koskaan -pelissä pisteen…\nJuu kyllä puuhailtiin ja keittiötä myös ja oikeastaan miltei koko kämppää viime vuonna. Tarkoitus olisi taas tehdä samat. Ihanaa heittää rojua mäkeen. 🙂 Muumit on ihania, mutta Disney on täällä taas spessumpi. <3 Oma lapsuus meni Disneyn parissa ja toki monien muiden upeiden satukirjojen.\nTämä oli hauska tieto, sillä pienenä mua vietiin paljon Disney leffoja katsomaan.\nAivan ihania nuo peltirasiat. Kerään itse kaikenlaisia rasioita, ja peltiset ovat suosikkeja. Disney-mukit eivät vaan kiinnosta. Sinä olet kerännyt roiman ja vaikuttavan kokoelman. Olen täysin tyytyväinen näihin helteisiin. Vähän olen huolestunut, tuleeko lainkaan mustikkaa ja sieniä.\nPeltirasiat ovat kyllä minunkin mielestä näistä parhautta. <3 Ymmärrän täysin ja niin se elämässä menee, että jotain kiinnostaa jokin ja toista toinen. Ihanaa päivää Marja. <3\nVanhat Disney-leffat on ihania ja tietenkin Muumit. 😀 Helteellä kannattaa juoda paljon vettä, laittaa vaikka kostea turbiini tai lippis päähän. Uinti ja jäde tekevät aina terää. Ja todellakin on lomasuunnitelmia, nimittäin SUOMI. <3 Siitä kerron lisää jossain vaiheessa blogini puolella.\nNiin ovat, nimenomaan ne vanhat, vaikka toki monia hyviä uusiakin. Yksi lemppareita Lilou&Stitch. 🙂 Jee jään innolla odottamaan uutisia. Ihanaa viikonloppua Vivi Vinna. <3\nKiehtoo sekä Muumit että Disneyt. Mulla hakusessa nyt joku ihanan iso Minni tai Mikki Hiiri paita itselleni. Muumi kupposia on meillä kaapissa runsaasti ja haluaisin vielä pari uuttakin kokoelmaan. Mies on ominut kaikki tummalla pohjalla olevat kupit itselleen 😀\nIhanat karvakamut siellä ja aivan ihanat nuo ruokakupposetkin. Kaunista viikonloppua koko teidän porukalla <3\nSä ootkin niin ihana Disney-fani myös ja mulle lähettänyt ihanan Mikki Hiiri-kassin, hamahelmityön ja pannunalusen, joka on meillä aina käytössä. Kiitos niistä niin paljon Outi. Toivottavasti löydät jonkun ihanan Mikki Hiiri paitulin.\nAurinkoista viikonloppua toivottaa koko meidän poppoo. <3\nOlen nähnyt lasten ollessa pieniä moniakin Disney-leffoja, mutta siitä onkin jo kymmeniä vuosia (huh) ja juuri sanoinkin O:lle joka oli mmmolassa yökylässä, että pitää katsoa 101 Dalmatialaista heidän kanssaan syksymmällä.\nMeillä ei ole mitään lomasuunnitelmia, muuta kuin mökkeilyä. Johtuu varmaan näistä ihanista ilmoista, että vielä se ei ole alkanut kyllästyttää, sillä kotiin mennessä pyrin tekemään aina jotain kivaa vastapainoksi – ja Porvoo-reissukin odottaa <3\nSuloisia kesäpäiviä Tiia <3


Tunnelmallista ja värikästä taidetta\nHonkalakodilla on parhaillaan esillä kehitysvammaisten kuvataidekerhon syksyn värikästä ja raikasta tuotantoa. Taideteokset ovat esillä useamman käytävän seinällä ja niitä voi vapaasti käydä katsomassa muutkin kuin talon asukkaat.\nKuvataidekerho on Ruoveden opiston kerho, jossa on opettajana Meeru Önkki.\nNäyttely on esillä noin helmikuun puoleen väliin asti.\nKehitysvammaisten kuvataidekerhon näyttely Honkalakodilla, Honkalantie 7, noin helmikuun puoleen väliin asti.


Haikaran Jalanjäljillä: 2. IVF-hoito: Tasan ei käy onnen lahjat\nAnonyymi 15. lokakuuta 2013 klo 13.12\nJäätävää tietoa olet saanut. Kurjaa :( laihanlaiseksi on saalis jäämässä, itse varmaan luopuisin keräyksestä kun ei siitä hedelmöittymisestäkään voi olla ihan varma. Tietysti yksi Valio Alkio riittää, eli vain te voitte päättää. Tsemppiä!\nVerona 15. lokakuuta 2013 klo 21.44\nKiitos kommentista. Siinäpä se onkin kun mitään varmuutta ei ole tällaisella määrällä, mutta tässä vaiheessa ei oikein tekisi mieli perääntyäkään...\nVeera 15. lokakuuta 2013 klo 15.45\nKurja tilanne ja vaikea valinta. Tsemppiä päätöksentekoon!\nVerona 15. lokakuuta 2013 klo 21.46\nKiitos Veera, kun olet hengessä mukana!\nAnonyymi 17. lokakuuta 2013 klo 8.26\nMoikka Verona! Tulin pitkästä aikaa lukemaan kuulumisesi, on ollut vähän haipakkaa meillä. Mutta siis olette kokeneet kyllä aikamoisen määrän vastoinkäymisiä mutta ihanaa, että jaksat kirjoittaa jakaa tuntemuksiasi. Se helpottaa varmasti sinua itseäsi ja muita vastaavassa tilanteessa olevia. Kamalan vaikean valinnan edessä olette mutta et kuulosta siltä, että haluaisit ihan vielä luovuttaa :-). Kuuntele intiuitiotasi ja anna sille valmiiksi anteeksi jos se olikin väärässä.\nIhanaa syksyä ja tsemppiä isoihin päätöksiin!\nVerona 18. lokakuuta 2013 klo 21.06\nKiitos Riikka kivasta viestistä! :) Kerrohan sinäkin kuulumisiasi jos vain ehdit ja luet tämän vastakommentin?\nJuu kyllä nyt on taas aikaa vähän omille jutuille kuten blogien lukemiseen :-). Meille kuuluu oikein hyvää - aloitin itse opiskelun nyt syksyllä kaikkien kaksikymppisen keskellä, tunnen itseni hyvin, hyvin vanhaksi ;-) Mies starttasi oman yrityksen ja tylleröinen porskuttaa päiväkodissa ja oppii koko ajan uutta. Puhetta piisaa ja kaikki pitää saada tehdä itse...Ja ihan mieletön vauvakuume edelleen! Toivon niin teille onnea hoitoihin :)\nVerona 22. lokakuuta 2013 klo 9.53\nVau, teillä on tapahtunut vaikka ja mitä. Ihailen nykyään suunnattomasti kaikkia perheellisiä, jotka aloittavat opiskelun, niin aikaavievää puuhaa se on kaiken muun ohella! ITse en siihen pystyisi.\nVauvakuume on siitä hankalaa sorttia, että se ei oikein itsestään vaimene - toivon siis teillekin pian jälkikasvua ;)\nEileithyia 17. lokakuuta 2013 klo 13.21\nHuh, vaikea päätös. Itselläni on kokemusta punktiosta, josta saatiin vain kolme munasolua, joista kaksi kypsää, joista yksi hedelmöittyi ja siirrettiin - mutta siinä tapauksessa surkea saalis oli yllätys lääkärillekin, sillä tilanne oli vaikuttanut aiemmassa ultrassa paljon lupaavammalta. En tiedä, mitä olisin itse valinnut, jos olisin joutunut valintaa tekemään. Yhden kortin varaan pelaaminen on pelottavaa, mutta inssi ja luomu tuntuvat kovin epävarmoilta nekin. :/ En osaa sanoa muuta kuin että luota intuitioosi ja mene sen mukaan.\nVerona 18. lokakuuta 2013 klo 21.08\nMuistatko vielä, että montako munasolua aiemmissa ultrissa näkyi?\nTämä on kieltämättä melkoista arpapeliä kun mitään takuita ei saa. Pakko on silti yrittää, ja punktioon ollaan edelleen menossa, kävi miten kävi.\nSydänjää 21. lokakuuta 2013 klo 20.17\nHeippa! Meillä oli ensimmäisessä ja viimeisessä hoidossa keskeytyksen uhka. 1-3 follikkelia näkyi ultrassa. Lopulta kuitenkin punktiossa saatiin enemmän soluja, kuin ultran perusteella olisi voinut päätellä. Tosin follien määrä oli kasvanut hitusen seuraavaan ultraan mennessä. Tsemppiä!\nVerona 22. lokakuuta 2013 klo 9.54\nHei! Olen seurannut blogiasi jo jonkin aikaa. Itse olen mieheni kanssa elämämme ensimmäisessä ivf-hoidossa, mutta saimme myös eilen huonoja uutisia. Vain yksi follikkeli oli kasvanut, mutta lähdemme kuitenkin huomenna punktioon. Olen 34v.\nVerona 22. lokakuuta 2013 klo 9.55\nHei anonyymi, harmi että teillekin tuli samantyyppisiä uutisia. Toivon teille kovasti onnea matkaan ja jos vaikka kuin ihmeen kaupalla sieltä löytyisi enemmän follikkeleja! Ja jos vain jaksat ja ehdit, niin olisi kiva kuulla miten kävi.\nHei! Punktiossa löytyi kaksi solua, joista toinen hedelmöittyi ja siirrettiin perjantaina. Yhden kortin varassa ollaan tällä hetkellä...Olet ajatuksissani ja toivon sydämestäni että kiinnittyminen onnistuisi.\nVerona 28. lokakuuta 2013 klo 23.06\nVoi KIITOS ihanista sanoistasi! Toivon samaa myös erittäin paljon sinulle, nyt vaan lepoa ja toiveikkaita ajatuksia mieleen :)


Eduskunta käyttää budjettivaltaansa, kun se päättää vuosittain valtion talousarvion menoista ja tuloista. Budjettivalta ei rajoitu vain budjetin muodostumiseen, vaan eduskunnalla on samalla velvollisuus valvoa, että budjettia toteutetaan laillisesti ja tarkoituksenmukaisesti. Valtuudet ovat osa eduskunnan päättämää valtion talousarviota ja tästä syystä niiden seuranta hyvän varainhoidon toteutumisen vuoksi on tärkeää.\nValtuudet ovat poikkeus valtion talousarvion vuotuisuusperiaatteesta. Valtuusmenettelyn avulla valtion talousarviossa voidaan sitoutua hankkeisiin, joista aiheutuu menoja vasta tulevien vuosien talousarvioissa. Koska valtuudet ovat poikkeus talousarvion periaatteista, pitää niille olla tarkkaan rajattu peruste, jotta niitä voidaan esittää valtion talousarvioon. Valtuutta saa käyttää ainoastaan sinä talousarviovuonna, kun se on myönnetty.\nTutkimuksen tavoitteena on selvittää valtuusmenettelyn budjetoinnin selkeys ja riittävyys eduskunnan budjettivallan kannalta analysoimalla nykytilaa kolmen ministeriön avulla. Analyysia varten tutkimukseen on luotu kriteeristö, joiden mukaan ministeriöt arvioivat valtuuksiensa nykytilaa. Kriteerit ovat budjetoinnin selkeys, tietojen riittävyys, luotettavuus, läpinäkyvyys, määräystenmukaisuus sekä tarkoituksenmukaisuus. Tutkimus painottuu pääosin budjetointiin, mutta myös seurannan toteutumista arvioidaan.\nTutkimukseen valitut ministeriöt ovat maa- ja metsätalousministeriö, liikenne- ja viestintäministeriö sekä puolustusministeriö. Jokaisella näistä kolmesta ministeriöstä on budjetoitavanaan useampia valtuuksia ja niiden kautta sidotut menot ovat summaltaan merkittäviä. Lisäksi näiden kolmen ministeriön valtuudet ovat hyvin erityyppisiä. Maa- ja metsätalousministeriöllä on EU:n ohjelmakau-teen liittyviä valtuuksia. Puolustusministeriön valtuudet ovat tilausvaltuuksia puolustusmateriaalihankintoihin. Liikenne- ja viestintäministeriön valtuudet ovat puolestaan pääosin pitkäkestoisia väylähankkeita.\nTutkimuksen tulosten mukaan voidaan sanoa, että valtuusmenettelyn selkeys ja tietojen riittävyys eduskunnan budjettivaltaan nähden on melko hyvällä tasolla. Ministeriöt ovat pyrkineet joko itsenäisesti tai yhdessä valtiovarainministeriön kanssa kehittämään valtuusmenettelyä niin, että talousarviossa esitetyt tiedot olisivat ytimekkäät, mutta kattavat. Tutkimuksessa kuitenkin paljastui, että arviointikriteerien täyttyminen vaihteli ministeriöittäin. Valtuuksien toiminnan luonne vaikutti vahvasti kriteerien toteutumiseen. Suurimmat vaikeudet arviointikriteereistä ministeriöillä oli määräystenmukaisuuden toteutumisessa. Ministeriöiden puolelta tätä voitaisiin parantaa tehostamalla sisäisen valvonnan roolia ja käymällä läpi valtuusprosessit. Valtionhallinnon puolelta valtuusmenettelyn kehittämistä tulisi tehdä tarkistamalla siihen liittyviä määräyksiä, jotta ne huomioisivat entistä paremmin valtuuslajien erityispiirteet.


Mustetta tulostimeen - variaine.fi\nTulostinmerkit Mustetta tulostimeen halvalla\nTutkitusti halvimmat musteet - variaine.fi\nHalvimmalla löydät mustekasetit tarkistamalla hinnat suurista hintojen vertailusivustoista. Tästä löydät kaikki hintavertailusivustot yhdestä paikasta eli ole hyvä: Hintaseuranta.fi, vertaa.fi tai hinta.fi\nHintavertailut ovat puolueettomia ja niistä näet kerralla käytännössä kaikkien verkkokauppojen päivän hinnat järjestyksessä. Vertailuissa ovat mukana niin laitevalmistajien alkuperäiskasetit kuin edulliset tarvikekasetit. Moni hintavertaiiluja ensi kertaa käyttävä yllättyy huomatessaan, että eniten -70% säästöjä mainostavat värikasettikaupat ovatkin kaikkein kalleimpia verkkokauppoja! Kun alkuperäiskasetin hinnat asettaa tarpeeksi korkeaksi, on ilmeisesti helppo kehua suurilla alennusprosenteilla tarvikekaseteissa.\nMyös ilmainen mustepatruuna on bluffia, sillä toimituskulu on yleensä 4,95€, jolloin saat oikeasti edullisemmista kaupoista jopa sen yhden patruunan samaan kokonaishintaan. Ilmaisia mustepatruunoita tarjoavilla sen toisen patruunan hinta onkin sitten 2-3 kertainen verrattuna edullisempiin kauppoihin. Lisäksi ilmaisia ovat vain mustepatruunat. Olisi kiva saada ilmainen laservärikasetti, kun nyt sattuu olemaan käytössä lasertulostin. Laservärikasetti on jo sen verran kalliimpi investointi, että kannattaa huolella verrata hinnat sen sijaan että ostaa sellaisesta kaupasta, johon on houkuteltu sisään itselle hyödyttömän ilmaisen mustepatruunan perässä. Mikäli siis näet ilmainen mustepatruuna mainoksen, kannattaa pysyä sellaisesta kaupasta kaukana - ilmaisia patruunoita ei ole. Vertaa hintoja niin huomaat, että tarvikepatruunat voi saada yleensä yli puolet halvemmalla muista kuin tv:ssä mainostavista mustekasettien verkkokaupoista. Mustekasetit ovat tuotteita, joiden hinnassa on monesti aivan liikaa ilmaa.\nMeillä www.variaine.fi verkkokaupassa on yli 20 vuoden kokemus värikasettien maahantuonnista ja edustamme maailman laadukkaimmaksi valittuja värikasettien merkkejä. Lisäksi tuomme maahan erinomaisella hinta-laatusuhteella hintavertailujen edullisimpia värikasetteja toimivuustakuulla. Olemme kotimainen verkkokauppa, joten arvonlisäverot ja tullit on maksettu puolestasi. Meillä on aina 14vrk ilmainen palautusoikeus ja meillä on käytössä kattava valikoima maksutapoja - myös sähköinen verkkolaskutus yrityksille, yhdistyksille ja kunnille. Olemme saaneet Suomalaisen Työn liiton "Suomalaista Palvelua" avainlipun. Mustekasetit ovat osaamistamme jo 20 vuoden ajan. Voit luottaa että ostamasi mustekasetit toimivat kuten pitääkin.\nKun tarkoitus on ostaa tulostimen musteet netistä kannattaa suosia kauppaa, joka on keskittynyt musteisiin ja osaa auttaa tarvittaessa, myös suomeksi. Laservärikasetti on myös paras ostaa suomesta, koska eri mantereelta tilatun kasetin tietosiru ei toimi Suomen tulostimissa. Toimitus lähtee yleensä jo samana päivänä. Kun siis ostat värikasetit halvalla netistä ovat perillä jopa seuraavana päivänä. Myymme tuotteita niin yrityksille, kunnan laitoksille, yhdistyksille ja tietenkin myös yksityishenkilöille. Meiltä voi myös heti tilata tuotteita laskulle ilman tilinavausta. Verkkokaupassamme voi yritys tai kunta valita myös verkkolaskutuksen niin halutessaan ja yksityishenkilö voi saada maksuaikaa jopa lähes 2kk täysin ilman kuluja tai korkoa (Everyday-lasku). Viisainta on siis ostaa värikasetit netistä.\nKiinasta tilatut mustekasetit eivät yleensä toimi Suomessa\nNykyään tulostimien mustekaseteissa ja mustepatruunoissa on kiinni tietosiru. Sirun kautta tulostin kommunikoi värikasetin kanssa. Useimmissa mustekasettien tietosiruissa kaikilla mantereilla on oma ohjelmistoversionsa. Mikäli ostat Kiinalaisesta tai Amerikkalaisesta verkkokaupasta mustekasetin, on hyvin todennäköistä että tulostimesi ei tunnista kasettia lainkaan, etkä pysty tulostamaan. Sirua ei pysty päivittämään kotikonstein, joten ostos on mennyt tällaisessa tapauksessa hukkaan.\nLaservärikasetti vaatii osaajansa\nMyös Suomessa kannattaa osta kokeneelta maahantuojalta, sillä esimerkiksi Samsung mustekasetti on sikäli haasteellinen, että sen tietosiruun tehdään versiopäivityksiä usein. Maahantuojan pitää olla kykynevä seuraamaan kehitystä ja huolehtimaan siitä, että jokainen Samsung värikasetti on varustettu aina uusimmalla siruversiolla. Myös Brother mustekasetti on sellainen, jonka asennuksessa pitää osata neuvoa asiakasta. Brother värikasetti ja rumpu myydään erikseen ja joskus (harvoin) käy niin, että tulostin ei tunnista Brother värikasetin vaihtuneen. Silloin on osaavasta myyjästä ja asiakaspalvelusta iloa, sillä Brother mustekasetti on helppo nollata parilla napin painalluksella, kunhan vaan joku neuvoo. Me autamme aina asiakkaitamme jos tarvetta on. HP mustekasetti taas on usein mahdollista ajaa oikeasti värin osalta loppuun, vaikka tulostin ilmoittaisi värin loppuneen. HP värikasetti vaatii myös joskus käyttöön otettaessa, että sinettinauha vedetään kasetista. Itsestään selvää monelle, mutta neuvomme siinäkin tarvittaessa. Canon mustekasetti puolestaan toimii usein myös HP tulostimissa ja päinvastoin. Mikäli tulostinmerkki vaihtuu, voi olla että voit hyödyntää vanhaa Canon värikasettia uudessa tulostimessa. Taas saat meiltä hyvät neuvot ja ystävällisen palvelun puhelimissa, chat-palvelun tai sähköpostin kautta.